რუსეთის ოფიციალური პირები და კრემლის საინფორმაციო წყაროები ირწმუნებიან, რომ რუსეთის ელჩმა გაერო-ში გამართულ პრესკონფერენციასა და უშიშროების საბჭოს სხდომაზე წარადგინა უტყუარი მტკიცებულებები, რომლებითაც დასტურდება, რომ ბუჩას კადრების ნაწილი დადგმულია, მოქალაქეების ნაწილი კი თავად უკრაინელებმა მოკლეს (ბმული 1, ბმული 2, ბმული 3, ბმული 4). რუსეთის მუდმივმა წარმომადგენელმა გაერო-ში, ვასილ ნებენზიამ, 4 აპრილს გამართულ პრესკონფერენციაზე განაცხადა, რომ ბუჩადან გავრცელებული კადრები მორიგი პროვოკაციაა უკრაინის მხრიდან. მისი თქმით, მაშინ, როდესაც ბუჩას რუსეთის შეიარაღებული ძალები აკონტროლებდნენ, ერთი ადგილობრივიც კი არ გამხდარა ძალადობის მსხვერპლი. ის, რასაც კრემლი მტკიცებულებებს უწოდებს, სინამდვილეში, მხოლოდ აბსურდული ბრალდებები ან უკვე გადამოწმებული ყალბი ამბებია. მისი მტკიცებით, რუსულმა ჯარებმა ბუჩა 30 მარტს, ანკარაში გამართული მოლაპარაკებების შედეგად დატოვეს. აღნიშნულის დასტურად მან 31 მარტს ბუჩას მერის, ანატოლი ფედეროკის, ჩართვა მოიყვანა, სადაც ის უკრაინული არმიის მიერ ბუჩას გათავისუფლებაზე საუბრობს. 31 მარტს ანატოლი ფედეროკმა ბუჩას გათავისუფლების შესახებ ნამდვილად ისაუბრა, თუმცა სხვა განცხადებები და ღია წყაროებში არ 664 ებული ინფორმაცია ეჭვქვეშ აყენებს იმას, რომ რუსულმა არმიამ ბუჩა 30 მარტს სრულად დატოვა. მაგალითად, რუსული საინფორმაციო საშუალება TV Zvezda 1 აპრილს წერდა, რომ „სადესანტო ჯარების ქვედანაყოფებმა, საზღვაო ქვეითებთან თანამშრომლობით, ხუთი დღის განმავლობაში წარმატებით შეაჩერეს მტრის ძალების მოქმედებები გოსტომელ-ბუჩა-ოზერას მიმართულებით. შედეგად, საზღვაო ქვეითებმა შეძლეს ტერიტორიის სრული კონტროლი მდინარე ირპენიდან კიევისკენ, საერთო სიგრძით - ხუთი კილომეტრი.“ ამავე დღეს, ბუჩას ქალაქის საბჭოს მდივანი, ტარას შაპრავკი, ტელეგრამზე გამოქვეყნებულ ვიდეოში 7ffa , ამბობს: „ამჟამად, ქალაქი ოკუპაციის ქვეშ რჩება, აქ არის ბევრი დანაღმული ტექნიკა, სახლი და გვამებიც კი. ამიტომ ქალაქში დარჩენილ პირებს ვთხოვთ არ მიუახლოვდნენ საშიშ ობიექტებს. ქალაქის განთავისუფლება გრძელდება, უკრაინის შეიარაღებული ძალები, ტერიტორიული დაცვა მუშაობს მშობლიური მიწის ყოველი მეტრის დასაბრუნებლად.“ ამრიგად, ინფორმაცია, რომ რუსმა ოკუპატნებმა ბუჩა 30 მარტს დატოვეს, დაუდასტურებელია. პირველი „მტკიცებულება“, რაც რუსეთმა გაერო-ში გამართულ სპეციალურ პრესკონფერენციაზე წარმოადგინა შემდეგნაირად ჟღერს: ვიდეოში ბუჩას მერი ბედნიერად გამოიყურება და იღიმის, არ ახსენებს მოკლულ ადამიანს ან მასობრივ სასაფლაოებს, რთულია წარმოიდგინო, რომ მას აღნიშნული სისასტიკეების ხსენება ვიდეოში დაავიწყდა. მოცემული განცხადების „მტკიცებულებად“ მიჩნევა შეუძლებელია. აბსურდულია ბუჩაში დატრიალებული ტრაგედიის უკრაინის მხარეზე გადაბრალება ქალაქის მერის ღიმილიანი სახის გამო და ეს უკანასკნელი ვერც ერთი სამართლებრივი სტანდარტით „მტკიცებულებად“ ვერ მიიჩნევა. მეორე „მტკიცებულების“ თანახმად, არც პირველ და არც ორ აპრილს უკრაინულ მხარეს ბუჩაში დატრიალებული სისასტიკის შესახებ არაფერი განუცხადებია. ასევე, არც მათ მიერ გავრცელებულ კადრებში ჩანს, რომ ქუჩებში მოკლული ადამიანის სხეულებია. აღნიშნული მტკიცება ტყუილია. სინამდვილეში, 1 აპრილის საღამოს და 2 აპრილის გამთენიისას Telegram-ის ჯგუფში ქუჩაში მიმოფანტული ცხედრების კადრების გავრცელება დაიწყო (ბმული 1, ბმული 2, ბმული 3, ბმული 4). მას შემდეგ, რაც უკრაინის არმია და საერთაშორისო ჟურნალისტები ეტაპობრივად შედიოდნენ ქალაქის სხვადასხვა ნაწილში, უფრო მეტი კადრი და ინფორმაცია ვრცელდებოდა (ბმული 1, ბმული 2). მასშტაბური სურათის შესახებ ოფიციალური განცხადება კი ვოლოდიმირ ზელენსკიმ 3 აპრილს გააკეთა. რუსეთის ელჩის მორიგი მტკიცების თანახმად, სოციალურ ქსელში უკრაინელი ჯარისკაცების მიერ გავრცელებული ვიდეო სამხილია იმისა, რომ თეთრსამკლაურიანი მოქალაქეები არა რუსებმა, არამედ უკრაინელმა ჯარისკაცებმა დახოცეს. ამასთან, ის ასევე არ ასახელებს კონტექსტს და ზუსტ თარიღს, თუ როდისაა ვიდეო გადაღებული და შესრულდა თუ არა ის. აღნიშნული ჩანაწერით ელჩი ამტკიცებს, რომ უკრაინელებმა თავიანთი მოქალაქეები თავად დახოცეს მას შემდეგ, რაც ბუჩა ოკუპანტებისგან უკვე გათავისუფლებული იყო. როგორც ელჩი ამბობს, რუსეთის ჯარი მშვიდობიან მოქალაქეებს ბუჩაში თეთრი სამკლაურის ტარებას (რასაც რუსი ჯარისკაცები ატარებენ) სთხოვდათ, რადგან უკრაინელი მებრძოლები სამხედრო ფორმას ყოველთვის არ ატარებდნენ, ამ გზით კი მშვიდობიან მოქალაქეებს მებრძოლებისგან ასხვავებდნენ. თავის მხრივ, უკრაინელი ჯარისკაცები ლურჯ სამკლაურს ატარებენ. მის მიერ ნახსენებ ვიდეოში, უკრაინელი ჯარისჯაცი მეორე ჯარისკაცს ეკითხება, შეუძლია თუ არა ესროლოს მათ, ვინც ლურჯ სამკლაურს არ ატარებს, რაზეც დადებით პასუხს იღებს. როგორც უკვე ითქვა, აღნიშნული ვიდეო ვერ გამოდგება იმის მტკიცებულებად, რომ თეთრსამკლაურიანი მოქალაქეები უკრაინელებმა დახოცეს. Telegram-ის ჯგუფში ვიდეო 3 აპრილს 00:33 სთ-ზე აიტვირთა, რომელიც, სავარაუდოდ, 2 აპრილსაა გადაღებული. თეთრსამკლაურიანი მოქალაქეების სხეულები კი ქუჩაში მინიმუმ 1 აპრილს გადაღებულ კადრებში უკვე ჩანს და უფრო მეტიც, აღნიშნული თეთრსამკლაურიანი სხეული 9-11 მარტს გადაღებულ სატელიტურ სურათებშიც ჩანს, ანუ იმ დროს გადაღებულ სურათებში, როდესაც ბუჩას რუსეთის ჯარი აკონტროლებდა. აღნიშნული სხეული უკეთ ჩანს 19 მარტს გადაღებულ სატელიტურ სურათებში, რომელსაც BBC აქვეყნებს. ამდენად, მტკიცება, რომ თეთრსამკლაურიანი მოქალაქეები უკრაინელებმა ბუჩადან რუსეთის ჯარის გასვლის შემდეგ თავად მოკლეს, ტყუილია. სხვა მტკიცებები, რასაც ელჩი უტყუარ მტკიცებულებებად მიიჩნევს, ცხედრების მდგომარეობას შეეხება. მისი თქმით, გარდაცვლილების სხეულები არ არის გამაგრებული, არ აქვს დამახასიათებელი გვამური ლაქები და დაგროვებული სისხლის კვალი, რაც არაბუნებრივია. BBC-ისთან ინტერვიუში სასამართლო პათოლოგისტმა, რომელიც რუანდასა და კოსოვოში ომის დანაშაულებს იძიებდა, განაცხადა, რომ 4 დღის შემდეგ სხეულის გამაგრება „ჩვეულებრივ მცირდება“. რაც შეეხება გვამურ ლაქებს, პათოლოგისტი აღნიშნავს, რომ ადამიანის გარეგნობა, რომელიც ცეცხლსასროლი იარაღის გამოყენების ან ძალადობის შედეგად გარდაიცვალა, მნიშვნელოვნად განსხვავდება იმის მიხედვით, თუ რა იარაღია გამოყენებული, რა მანძილიდან გაისროლეს და ა.შ. ასევე რუსეთის მტკიცება, რომ გარდაცვლილებს სისხლის კვალი არ ეტყობათ და ამიტომ სცენები დადგმულია, ყალბია. სასამართლო პათოლოგისტის თქმით, გარდაცვლილის სხეულზე სისხლი ყოველთვის ხილული არაა. ამის მიზეზი სისხლის სხვადასხვა ადგილას დაგროვებაა - ის შეიძლება სხეულის ქვეშ ჩაიღვაროს ან სქელმა ტანსაცმელმა შეიწოვოს. ამასთან, თუ სხეული დაწოლილ მდგომარეობაშია, სისხლის დაგროვების ადგილი შესაძლოა ფოტოდან ხილული არ იყოს. რუსეთის კიდევ ერთი ყალბი მტკიცების თანახმად, უკრაინის მიერ გავრცელებულ ვიდეოში გარდაცვლილებად წარმოჩენილი სხეულები მოძრაობენ. ერთი ვერსიით, სხეულის მკლავი მოძრაობს, რაც ტყუილია. ვიდეოს კარგი ხარისხი არ აქვს, თუმცა მისი დაკვირვებით ანალიზი აჩვენებს, რომ ე.წ. „მოძრავი მკლავი“, სინამდვილეში, მანქანის საქარე მინის ქვედა მარჯვენა კუთხეში არსებული ნიშანია - ლაქა ან წვიმის წვეთი. Getting fed up of this “it’s a moving arm” bullsh..... it’s a raindrop on the windscreen, alongside an inverted channel version for more clarity. The whole arm moving thing is just ridiculous. pic.twitter.com/ZiuEX4rFWc— Aurora Intel (@AuroraIntel) April 3, 2022 მეორე ვერსიით, ავტომობილის მარჯვენა საქარე მინაში ჩანს, თუ როგორ იცვლის გარდაცვლილი სხეული რამდენიმე წამში პოზიციას და თუკი თავდაპირველად მწოლიარე მდგომარეობაშია, რამდენიმე წამის შემდეგ გვერდით სარკეში უკვე „წამომჯდარი“ ჩანს. აღნიშნული მტკიცებაც ყალბია. ვიდეოს შენელებული ვერსია გვიჩვენებს, რომ ავტომობილის მარჯვენა სარკე სხეულის ანარეკლს აშკარად ცვლის. თუმცა ის ფორმას ირგვლივ არსებულ გარემოსაც - სახლებს, ნაგებობეს - უცვლის. BBC-ის თანახმად, მსგავს ფენომენს ასფერული სარკეები იწვევს (იხილეთ ვიდეო). ამ ყალბ ბრალდებებზე დაყრდნობით, რასაც რუსეთის ელჩი გაეროში მტკიცებულებებად მოიხსენიებს, ირწმუნება, რომ უკრაინამ მოქალაქეების ნაწილი თავად მოკლა, კადრების ნაწილი კი დადგა. რაც შეეხება კადრების დადგმას, The New York Times-მა ბუჩას სატელიტური ფოტოები გააანალიზა და დაადგინა, რომ მოქალაქეების დიდი ნაწილი სამ კვირაზე მეტი ხნის წინ მოკლეს, ანუ მაშინ, როდესაც ქალაქს რუსული სამხედროები აკონტროლებდნენ. ვიდეოში, რომელიც ადგილობრივი საბჭოს წევრმა 1 აპრილს ბუჩაში გადაიღო, ჩანს, რომ იაბლონსკას ქუჩის გასწვრივ მრავალი ცხედარია მიმოფანტული. Maxar Technologies-ის მიერ The New York Timess-ისთვის მიწოდებული სატელიტური ფოტოები ამტკიცებს, რომ მათგან მინიმუმ 11 სხეული ქუჩაში 11 მარტიდან იყო, იმ დროიდან, როცა რუსულმა სამხედროებმა ქალაქის ოკუპაცია მოახდინეს. იმის დასადასტურებლად, თუ როდის მოკლეს მშვიდობიანი მოქალაქეები და როდის გამოჩნდა მათი სხეულები ქუჩებში, The New York Times-ის ვიზუალური გამოძიების ჯგუფმა ჩაატარა სატელიტური გამოსახულების წინასწარი და შემდგომი ანალიზი. სურათებზე ნაჩვენებია ადამიანის სხეულის ზომის მუქი ობიექტები, რომლებიც იაბლონსკას ქუჩაზე 9 მარტიდან 11 მარტამდე ჩნდება. ობიექტების პოზიციები ზუსტად ემთხვევა იმ პოზიციებს, რომლებშიც სხეულები 1 აპრილის კადრებში ჩანს. შემდგომმა ანალიზმა აჩვენა, რომ ობიექტები ამავე პოზიციაში სამ კვირაზე მეტი ხნის განმავლობაში იმყოფებოდნენ. მეორე ვიდეოში, რომელიც იაბლონსკას ქუჩაზეა გადაღებული ჩანს 3 სხეული. ერთ-ერთი ველოსიპედის გვერდით, მეორე კი მიტოვებული მანქანის სიახლოვესაა. სატელიტური გამოსახულებები აჩვენებს, რომ აღნიშნული მიტოვებული მანქანები და მასთან ახლოს მდებარე სხეულები 20-21 მარტის შუალედში გამოჩნდა. 5 აპრილს გაერო-ს ადამიანის უფლებათა უმაღლესი კომისრის პრესსპიკერის, ლიზ თროსელის, განცხადებით, ფოტოები და ვიდეოები ბუჩადან აჩვენებს ყველა ნიშანს, რომ მოქალაქეები იყვნენ პირდაპირი სამიზნეები, რომლებიც მოკლეს. მან მიმართვაში ისაუბრა იმაზე, რომ მოქალაქეებს ტყვიები პირდაპირ თავში ჰქონდათ ნასროლი, მათ ნაწილს კი ხელები შეკრული ჰქონდა. უკრაინული მხარის მიერ გამოქვეყნებულ ფოტოებში ჩანს, რომ მოქალაქეები დამიზნებით ნასროლი ტყვიის მსხვერპლები არიან, რაც აქარწყლებს ელჩის მტკიცებას, რომ მოქალაქეებს გარდაცვალების ნიშნები და სისხლის კვალი არ აქვთ. აღნიშნულს ადასტურებენ ჟურნალისტები, რომლებიც გათავისუფლებული ბუჩას მოვლენებს აშუქებდნენ და თვითმხილველები, რომლებმაც თავად შეესწრნენ რუსების მხრიდან დამიზნებით სროლის ფაქტებს. Reuters-ის რეპორტიორი, რომელიც ბუჩაში 3 აპრილს იმყოფებოდა, ადასტურებს, რომ სამივე სხეულს, რომელიც ქუჩაში იყო, თავის არეში ტყვია ჰქონდათ ნასროლი, ერთ მათგანს კი ხელებიც შეკრული ჰქონდა. არცერთ შემთხვევაში სხეულებს სხვა მნიშვნელოვანი დაზიანებები არ აღენიშნებოდათ. გაერო-ს ელჩი ასევე ამტკიცებს, რომ მოქალაქეები, რომლებიც ბუჩაში რუსეთის ჯარების ყოფნისას რჩებოდნენ, ძალადობაზე არ საუბრობენ. სინამდვილეში, Human Rights Watch-მა შეაგროვა იმ მოქალაქეების მონათხრობები, რომლებიც ბუჩას მასობრივ მკვლელობებს გადაურჩნენ. გადარჩენილები ჰყვებიან მოქალაქეებზე რუსული არმიის ძალადობის, შეურაცხყოფის, გაუპატიურებისა და დამიზნებით მკვლელობის ფაქტებზე. ანალოგიური ისტორიებს ჰყვებიან გადარჩენილი მოქალაქეები საერთაშორისო მედიებთანაც (Radio Liberty, Aljazeera, CNN, Reuters). გარდა ამისა, უკრაინულმა მხარემ გამოაქვეყნა ვიდეო, რომელიც ველოსიპედზე მჯდომი კაცის მკვლელობას ასახავს. ვიდეო უკრაინის სამხედროების მიერ მარტის დასაწყისშია გადაღებული, როდესაც რუსეთის არმია ქალაქს აკონტროლებდა. The New York Times-სმა აღნიშნული ვიდეოს ავთენტურობა დაადასტურა. ამრიგად, კრემლის მტკიცება, რომ მათ გაეროს მტკიცებულებების კრებული წარუდგინეს, რაც ბუჩაში უკრაინის დანაშაულებზე მიუთითებს, ყალბია. ის, რაც გაეროს ელჩმა სპეციალურად გამართულ პრესკონფერეციაზე და უშიშროების საბჭოს სხდომაზე წარმოადგინა, შეუძლებელია „მტკიცებულებებად“ ჩაითვალოს. მათი უმეტესობა მარტივად დადასტურებადი ყალბი მტკიცებებია, დანარჩენი კი აბსურდული ბრალდებები, რაც არცერთ ფორმატში მტკიცებულებად არ ითვლება. კიევის რეგიონი რუსებისგან სრულად 2 აპრილს გათავისუფლდა. უკრაინის გენერალური პროკურორის, ირინა ვენედიკტოვას, თანახმად, კიევის რეგიონიდან 410 მოკლული მოქალაქის სხეული გაიტანეს. რეგიონში, ბუჩას ჩათვლით, მშვიდობიანი მოქალაქეების მასობრივი სასაფლაოებიც იპოვეს. Maxar Technologies-ის სატელიტურმა გამოსახულებებმა დაადასტურა, რომ მასობრივი სასაფლაოების პირველი ნიშნები цepkBи AHдpeя ПepBoзBaHHoro и Bcex CBяTыx B Бyчe-ის მახლობლად, 10 მარტს იყო. ევროპული საბჭოს პრეზიდენტმა, შარლ მიშელმა, 3 აპრილს Twitter-ის ოფიციალურ ანგარიშზე გამოაქვეყნა განცხადება, სადაც ბუჩაში მომხდარს „ხოცვა-ჟლეტა“ (Massacre) უწოდა: „შოკირებული ვარ გათავისუფლებული კიევის რეგიონში რუსეთის არმიის მიერ ჩადენილი სისასტიკის ამსახველი შემზარავი კადრებით. #BuchaMassacre. ევროკავშირი ეხმარება უკრაინასა და არასამთავრობო ორგანიზაციებს საერთაშორისო სასამართლოებში დევნის წარმოებისთვის საჭირო მტკიცებულებების შეგროვებაში. ევროკავშირის შემდგომი სანქციები და მხარდაჭერა უკვე გზაშია“. 3 აპრილს ბრიტანეთის პრემიერ-მინისტრმა, ბორის ჯონსონმა, განაცხადა, რომ უკრაინელ უდანაშაულო მოქალაქეებზე „საზარელი თავდასხმები“ ბუჩასა და ირპინში იყო უფრო მეტი მტკიცებულება ომის დანაშაულებისა. Human Rights Watch-მა შეაგროვა შემთხვევ 7b67 ბი, როდესაც რუსული სამხედრო ძალები არღვევდნენ ომის კანონებს მშვიდობიანი მოსახლეობის წინააღმდეგ ჩერნიჰოვის, ხარკოვისა და კიევის ოკუპირებულ რეგიონებში. მათ შორისაა ბუჩაში ჩადენილი ძალადობის შემთხვევებიც. Human Rights Watch in Europe and Central Asia-ის დირექტორმა, ჰიუ ვილიამსონმა 3 მარტს განაცხადა, რომ „შემთხვევები, რომლებიც ჩვენ დავაფიქსირეთ, წარმოადგენს ენით აღუწერელ მიზანმიმართულ სისასტიკეს და ძალადობას უკრაინაში მშვიდობიანი მოსახლეობის წინააღმდეგ. გაუპატიურება, მკვლელობა და სხვა ძალადობრივი ქმედებები რუსეთის ძალების პატიმრობაში მყოფი ადამიანების მიმართ უნდა იქნას გამოძიებული, როგორც ომის დანაშაული“. 4 აპრილს ამერიკის პრეზიდენტმა, ჯო ბაიდენმა, პუტინის „სასტიკი“ და „ომის კრიმინალი“ უწოდა: „შეიძლება გახსოვთ, როგორ გამაკრიტიკეს პუტინისთვის ომის კრიმინალის წოდების გამო...თუმცა, ეს ჭეშმარიტებაა - ჩვენ ვნახეთ რაც ხდება ბუჩაში - ის ომის კრიმინალია... ეს კაცი სასტიკია და რაც ბუჩაში ხდება აღმაშფოთებელია. Amnesty International-ის გენერალური მდივნის, აგნეს კალამარის, 4 აპრილს გაკეთებული განცხადების მიხედვით, „ბუჩადან მიღებული მასალები ომის დანაშაულების უფრო ფართო ნიმუშებს გვაჩვენებს, რომლებიც მოიცავს სასამართლოს გარეშე სიკვდილით დასჯასა და წამებას უკრაინის სხვადასხვა ოკუპირებული ადგილებიდან. ვშიშობთ, რომ რუსი ჯარისკაცების მხრიდან ბუჩაში მოქალაქეებზე ძალადობა არ არის ერთადერთი შემთხვევა. აღნიშნული ინციდენტები უნდა იქნა გამოძიებული, როგორც ომის დანაშაულები“. გაერო-ს გენერალურმა მდივანმა, ანტონიო გუტიერეშმა, 4 აპრილს განაცხადა, რომ შოკირებულია იმ ფოტომასალებით, რომლებიც ბუჩაში მოკლულ მშვიდობიან მოსახლეობას ასახავს. მან ყურადღება გაამახვილა დამოუკიდებელი გამოძიების მნიშვნელობაზე, რომელიც ეფექტურ ანგარიშვალდებულებას გამოიწვევს. მიშელ ბაჩელეტმა, გაერო-ს ადამიანის უფლებათა უმაღლესმა კომისარმა, თქვა, რომ მასალები, რაც ბუჩადან მიიღეს „აჩენს სერიოზულ და შემაშფოთებელ კითხვებს შესაძლო ომის დანაშაულებთან, საერთაშორისო ჰუმანიტარული სამართლის მძიმე დარღვევებთან და ადამიანის უფლებათა საერთაშორისო სამართლის სერიოზულ დარღვევებთან დაკავშირებით“. 5 აპრილს ევროკავშირმა გამოაქვეყნა განცხადება, სადაც უმკაცრესად გმობს რუსეთის შეიარაღებული ძალების მიერ ჩადენილ სისასტიკეს ოკუპირებული უკრაინის რიგ ქალაქებში, რომლებიც ახლა უკვე განთავისუფლებულია. მასში ნათქვამია, რომ ქალაქ ბუჩასა და უკრაინის სხვა ქალაქებში მომხდარი მასობრივი ხოცვა-ჟლეტა ევროპის მიწაზე ჩადენილი სისასტიკეების სიაში ჩაიწერება. -------------------------------------------------------------------------- სტატია Facebook-ის ფაქტების გადამოწმების პროგრამის ფარგლებში მომზადდა. ვერდიქტიდან გამომდინარე, Facebook-მა შესაძლოა სხვადასხვა შეზღუდვა აამოქმედოს - შესაბამისი ინფორმაცია იხილეთ ამ ბმულზე. მასალის შესწორებისა და ვერდიქტის გასაჩივრების შესახებ ინფორმაცია იხილეთ ამ ბმულზე.


დავითი დავითი, დავით წინასწარმეტყველი, დავით მეფსალმუნე (ებრ. דָּוִד; დ. დაახ. ძვ. წ. 1035, ბეთლემი — გ. ძვ. წ. 965, იერუსალიმი) — ისრაელის სამეფოს მეორე მეფე, იესეი ბეთლემელის უმცროსი ვაჟი. მეფობდა 40 წელს (დაახ. ძვ. წ. 1005—965): შვიდი წელი და ექვსი თვე იყო იუდეის მეფე, დანარჩენი 33 წელი ისრაელის მეფე. ის არის მმ 1000 რთველის იდეალური განსახიერება. წმინდა წერილების მიხედვით მესია სწორედ დავით წინასწარმეტყველის შთამომავალია. ბიბლიის მიხედვით დავითი იყო მწყემსი. ღმერთმა ნახა მისი სიკეთე, ამიტომ მოაშორა საული სამეფოს და ტახტზე დავით წინასწარმეტყველი აიყვანა. დავითი აბრაამისეული რელიგიების ერთ-ერთი მთავარი წმინდანია. ის გვხვდება იუდეველთა, ქრისტიანთა და მუსულმანთა ტრადიციებში. ყურანში ის დაუთის სახელითაა მოხსენიებული. ხსენების დღე[რედაქტირება | წყაროს რედაქტირება] დავით წინასწარმეტყველი იუდაიზმში, ქრისტიანობაში და მუსულმანობაში აღიარებულია წმინდანად. მართლმადიდებლურ ეკლესიაში მისი ხსენების დღე გარდამავალ დღესასწაულთა რიცხვს განეკუთვნება და უწევს შობის შემდეგი კვირა დღე (თუ შობის დღესასწაული კვირა დღეა, მაშინ იდღესასწაულება მომდევნო კვირა დღეს).


საფრანგეთს სჭირდება რუსეთი, ისევე, როგორც რუსეთს – საფრანგეთი. ყოველივე ამას თუ დავუმატებთ ფრანგულ-რუსულ ისტორიულ ურთიერთობას, ერთობ მდიდარს და თვალსაჩინოს, ნათელი გახდება, რომ სარკოზი თავს უფლებას ვერ მისცემდა რეიგანივით ზურგით დამდგარიყო გაყოფილი ბერლინის ბრანდენბურგის კარიბჭესთან და ხრუშჩოვის მიერ აშენებულ კედელზე ასეთი სიტყვები წარმოთქვა - გორბაჩოვო, დაანგრიე ეს კედელი!


“შატო მუკუზანმა“ “თიბისის” მხარდაჭერით საწარმო გააფართოვა » kvira.ge “შატო მუკუზანმა“ “თიბისის” მხარდაჭერით საწარმო გააფართოვა 🕑 16:10 19.08.2020 13 მუკუზანი დაცული ადგიწარმოშობის დასახელების ღვინოა, რომელიც გურჯაანის რაიონში, მუკუზანის მევენახეობის სპეციფიკურ ზონაში მოყვანილი საფერავის ჯიშის ყურძნისგან იწარმოება. ღვინო “მუკუზანის“ წარმოება საქართველოში მე-19 საუკუნიდან დაიწყო, იგი ძველდება მუხის კასრში, სულ ცოტა 3 წლით. “შატო მუკუზანი“ მუკუზანის მიკროზონაში მდებარე კომპანიაა, რომელიც ძირითადად სწორედ ამ ცნობილ ქართულ ღვინოს აწარმოებს, თუმცა მხოლოდ ამით არ შემოიფარგლება. მათი ღვინოების ჩამონათვალში სხვა ცნობილი ქართული ღვინოებიც შედის: რქაწითელი, საფერავი და ქინძმარაული. კომპანია ბაზარზე უკვე 5 წელია არსებობს, წელიწადში საშუალოდ, 2-დან 3 ათას ტონამდე ღვინოს აწარმოებენ. წელს პანდემიით გამოწვეული ეკონომიკური სირთულეების მიუხედავად, საწარმოს განახლება გადაწყვიტეს. თიბისის მხარდაჭერით “შატო მუკუზანმა“ ღვინის წარმოებისთვის საჭირო ახალი დანადგარები შეიძინა, წარმოების გაზრდას ვარაუდობენ, თუმცა რამდენით, ეს ყურძნის მოსავალზე იქნება დამოკიდებული. „ჩვენი საწარმო მუკუზანის მიკროზონაში მდებარეობს, იქ, სადაც 100 პროცენტით ნამდვილი, კახური მუკუზანი იწარმოება. საკუთარი ვენახები ქარხნის ირგვლივ გავაშენეთ, თუმცა სრული წარმადობისთვის აქ მოწეული საფერავი საკმარისი არაა, ამიტომ ყურძენს გლეხებისგანაც ვყიდულობთ. წელს გვაქვს მოლოდინი, რომ კარგი რთველი იქნება“, – ამბობს “შატო მუკუზანის“ ერთერთი დამფუძნებელი გიორგი მიტიჩაშვილი.


source: wikipedia

text: თეკლე ბატონიშვილი (დ. 1776, ქართლ-კახეთის სამეფო — გ. 11 მარტი, 1846, თბილისი, რუსეთის იმპერია) — ქართველი პოეტი, ერეკლე II-ის ასული. გათხოვილი იყო ვახტანგ ორბელიანზე. პოეტების ვახტანგ და ალექსანდრე ორბელიანების დედა. ბიოგრაფია დაიბადა 1776 წელს ქართლ-კახეთის სამეფოს მეფის ერეკლე II-ისა და მისი მესამე მეუღლის დარეჯან დადიანის ოჯახში. თავისი მებრძოლი ხასიათის გამო მას მამამისი „თეკლე-ბიჭს“ ეძახდა. 1800 წლის 7 სექტემბერს ცოლად გაჰყვა თავად ვახტანგ ორბელიანს, საგარეჯოს მოურავს. ქორწინების შედეგად დაიბადა ოთხი ბიჭი ალექსანდრე (1801-1869 წწ.), ნიკოლოზი (1803 წ.), დიმიტრი (1806-1882 წწ.) და ვახტანგი (1812-1890 წწ.) ქართლ-კახეთის ბაგრატიონთა ოჯახის სხვა წევრებისაგან განსხვავებით, რუსეთის იმპერიის მიერ სამეფოს ანექსიის შემდეგ იგი არ გადაუსახლებიათ. მას მიენიჭა წმინდა ეკატერინეს ორდენის მცირე ჯვარი. მისი ქმარი მსახურობდა რუსეთის არმიაში და მოკლეს კახეთის 1812 წლის აჯანყების დროს. თეკლე, ისევე როგორც მისი დები მარიამი და ქეთევანი, იყო პოეტი. თეკლე ბატონიშვილის ლექსებში გამოხატულია ძველი დიდების დაკარგვით გამოწვეული სევდა. პოეტი უჩივის უბედობას და პატიმრის მძიმე ხვედრს. 1832 წელს თეკლეს სახლი თბილისში იქცა იმ ქართველი თავადებისა და ინტელიგენციის თავშეყრის ადგილად, რომლებიც უკმაყოფილოები იყვნენ რუსული მმართველობით. დაგეგმილი აჯანყება, რომელიც მიზნად ისახავდა დამოუკიდებელი ქართული სამეფოს აღდგენას, გამჟღავნდა ღალატის გამო და შეთქმულები პოლიციამ დააპატიმრა. 1832 შეთქმულებაში მონაწილეობისათვის გადაასახლეს ქალაქ კალუგაში, სადაც ცხოვრობდა 1834 წლის 11 ოქტომბრიდან 1835 წლის 6 მაისამდე. ამის შემდეგ მას ნება დართეს დაბრუნებულიყო თბილისში, სადაც ცხოვრობდა გარდაცვალებამდე. გარდაიცვალა 1846 წლის 11 მარტს. დაკრძალულია სვეტიცხოველში, მცხეთაში. ლიტერატურა რესურსები ინტერნეტში სქოლიო დაბადებული 1776 გარდაცვლილი 1846 გარდაცვლილი 11 მარტი ქართველი პოეტები თეკლე წმინდა ეკატერინეს ორდენის კავალრები


text: ანბანური საძიებელი ა | ბ | გ | დ | ე | ვ | ზ | თ | ი | კ | ლ | მ | ნ | ო | პ | ჟ | რ | ს | ტ | უ | ფ | ქ | ღ | ყ | შ | ჩ | ც | ძ | წ | ჭ | ხ | ჯ| ჰ | თემატური საძიებელი ერთიანი საქართველოს მეფეები საქართველოს პრეზიდენტები საქართველოს პრემიერ-მინისტრები საქართველოს მინისტრები სრულიად საქართველოს კათოლიკოს-პატრიარქები ქართველი მედიკოსები ქართველი მეცნიერები ქართველი მსახიობები ქართველი მწერლები ქართველი სპორტსმენები


source: fineweb

text: პესკარა ქალაქი პესკარა (იტალ. Pescara) — ქალაქი იტალიაში, აბრუცის რეგიონში, პესკარის პროვინციის დედაქალაქი. 2007 წლის მონაცემებით, ის აბრუცოს ყველაზე ხალხმრავალი ქალაქია 123 059 მცხოვრებით, მის მეტროპოლიურ არეალში კი სულ 400 000 ადამიანი ცხოვრობს. მდებარეოს ადრიატიკის ზღვის სანაპიროზე, მდინარე ატერნო-პესკარის შესართავთან, რომიდან 210 კმ-ის მოშორებით. თანამედროვე მუნიციპალიტეტი 1926 წელს შეიქმნა, მიმდებარე ტერიტორიები კი პესკარის პროვინციად გაფორმდა. ახალი ქალაქის შექმნის მთავარი სპონსორი იყო მისი მკვიდრი, პოეტი გაბრიელე დ'ანუნციო. ქალაქის კლიმატი ხმელთაშუაზღვიურია, ცხელი, მშრალი ზაფხულითა და რბილი, ნოტიო ზამთრით. ხშირია ზღვის ქარები. ისტორია[რედაქტირება] პესკარის პირველი მაცხოვრებლები ანტიკურ ხანაში, მდინარე ატერნო-პესკარის მაპირბთან დასახლდნენ, შესაართავის სიახლოვეს, ახალ ქალაქს ისინი ვიტუს-ატერნს უწოდებდნენ. დაახლოებით 1000 წელს, ქალაქს პისკარია დაერქვა, რაც ამ არეალში თევზის სიუხვეზე მიუთითებდა. 1140 წელს ქალაქი ნორმანებმა დაიპყრეს, XVI საუკუნეში კი კარლოს V-მ. პესკარის ეკონომიკური და დემოგრაფიული აყვავების ხანა XVII საუკუნეში დადგა. ნაპოლეონის ომების დროს, პესკარა ფრანგების მნიშვნელოვან სამხედრო საყრდენს წარმოადგენდა. XIX საუკუნეში, პესკარა იტალიის გაერთიანებისათვის ბრძოლის გული იყო, მიუხედავად იმისა, რომ ის ნეაპოლის სამეფოში მდებარეობდა. 1943 წლის დაბომბვებისას ქალაქის ნაწილი დაინგრა და დაიღუპა მისი 3000 მცხოვრები. ბოლო დეკადებში, პესკარა მნიშვნელოვნად ვითარდება, ჩამოყალიბდა რა როგორც რეგიონისა და ადრიატიკის სანაპიროს მთავარი ქალაქი, მრავალმხრივი ეკონომიკით და მნიშვნელოვანი ტურისტული ფუნქციებით.


აკრძალული ფსიქოტროპული მედიკამენტის შენახვის და რეალიზაციის ფაქტზე ერთი პირი დააკავეს


source: CulturaX

text: აშშ – ში პედაგოგმა საკლასო ოთახი Covid-19-თან დაკავშირებული სტანდარტებით მოაწყო | CITY.KVIRA.GE მთავარი აქტუალური აშშ – ში პედაგოგმა საკლასო ოთახი Covid-19-თან დაკავშირებული სტანდარტებით მოაწყო აშშ – ში პედაგოგმა საკლასო ოთახი Covid-19-თან დაკავშირებული სტანდარტებით მოაწყო არსებულ ვითარებაში, როდესაც Covid – 19 -ის გამო დახურული სკოლები გასახსნელად ემზადებიან, კოლორადოს შტატში მცხოვრებმა ერთ-ერთმა პედაგოგმა გადაიღო ვიდეო, თუ როგორ ამზადებს საკლასო ოთახს იმისთვის, რათა სკოლამ ბავშვები მიიღოს. ქეით ო კონორმა პროცესი ვიდეოზე აღბეჭდა და ფეისბუქზე განათავსა, სადაც ის 4 მილიონმა ადამიანმა ნახა. ო კონორს მეხუთე კლასისთვის განკუთვნილი სამეცნიერო ოთახიდან მთელი ავეჯის ალაგება მოუწია, რათა სივრცე ისე მოეწყო, როგორც "დაავადებათა კონტროლისა და პრევენციის ცენტრის" რეკომენდაცია ითვალისწინებს. "იმ დროს, როდესაც ყველა ერთად ისხდება, გადაადგილება არავის შეეძლება. ბავშვებს უფროსებივით მოუწევთ, ნიღბები გაიკეთონ. მე აღელვებული ვარ, რადგან არ ვიცი რას უნდა ველოდოთ", – აცხადებს ქეითი. ჯანმრთელობის მდგომარეობასთან დაკავშირებული ჩივილების გამო, მრავალი პედაგოგი დისტანციური სწავლებიდან სკოლებში დაბრუნების წინააღმდეგია. კოლორადოს შტატში ინფიცირებულთა რიცხვმა 45 000 – ს მიაღწია. მიუხედავად ამისა, ო კონორის სკოლა გახსნას მაინც აპირებს. მშობლებს საშუალება ექნებათ, გადაწყვიტონ, დატოვონ თავიანთი შვილები დისტანციურ სწავლებაზე, თუ გაუშვან სკოლაში. წელს ო კონორს კლასში 22 მოსწავლე ყავს, თუმცა სულ 20 მერხი აქვს. მათი ნაწილი დისტანციურ კურსს გაივლის. თითოეული პედაგოგი ვალდებული იქნება, ატაროს საკუთარი სანიტარული პროდუქცია და დაიცვას შესაბამისი ნორმები. ო კონორმა ზემოხსენებული ვიდეო 20 ივლისს გაავრცელა, სადაც კლასის მოწყობას აღწერდა. მან აღნიშნა, თუ როგორ უყვარს სასწავლო პროცესი, გამოთქვა საკლასო ოთახში ყოფნის სურვილი, თუმცა დაამატა, რომ ამ ფორმით რთულია მოსწავლეს მისცეს ის სითბო, რასაც აქამდე აძლევდა. "მე ვცხოვრობ სივრცეში, სადაც ყველა ბავშვს არ აქვს ფერადი ცხოვრება. მე ვიცი მათი ამბები, რომლებიც არც თუ სახარბიელო მოცემულობებს მოიცავს. მე მათ სახეებს ვეღარ დავინახავ და მათ ჩახუტებას ვერ შევძლებ. არ მინდა ბავშვებს იდაყვით ვესალმებოდე. მინდა ჩავეხუტო და ძველებურად მივესალმო, რადგან მოსწავლეებს ეს ძალიან სჭირდებათ", – ამბობს პედაგოგი. მისი თქმით, გადაღებულმა ვიდეომ არაერთ მასწავლებელში აღძრა სურვილი, რათა სკოლაში დაბრუნებასთან დაკავშირებით თავიანთი განცდები გადმოეცათ. "ჩემი ყველაზე დიდი სურვილია, რომ ადამიანებმა მასწავლებლებს მხარი დაუჭირონ. ჩვენ მეომრები ვართ, თუმცა ეს ჩვენი ომი არ არის. ჩვენ ვიბრძვით ომში, რომელიც თავად არ შეგვიქმნია და ვაკეთებთ იმას, რასაც გვეუბნებიან. ჩვენ ვცდილობ მინიმალური საშუალებებით მაქსიმალური გავაკეთოთ", – განაცხადა ქეით ო კონორმა.


21 იანვარს თბილისის მფარველი წმინდა აბოს ხსენებაა... - კარიბჭე


text: სააკაშვილი აჭარის მაღალმთიანეთს ესტუმრა 04.08.12 21:35 აჭარის მაღალმთიანეთში, სოფელ ბეშუმში დღეს შუამთობას აღნიშნავენ. ადგილზე სხვადასხვა რაიონიდან ჩამოსული მოსახლეობაა შეკრებილი. ტრადიციული დღესასწაული კონცერტით გაიხსნა. მანამდე კი ადგილზე მისულ სტუმრებსა და ადგილობრივებს საქართველოს პრეზიდენტმა მიმართა. ბეშუმში ათასობით ადამიანი იყო შეკრებილი. შუამთობაზე, "ნაციონალური მოძრაობის" მხარდამჭერ აქციაზე მისულმა პრეზიდენტმა შეკრებილებს დღესასწაული მიულოცა და რეგიონის განვითარების პერსპექტივებზე ისაუბრა. შუამთობის დღესასწაული უკვე მრავალი წელია იმართება. დღეს პრეზიდენტი შუამთობაზე ტრადიციულად ქცეულ ჯვრისწერასაც დაესწრო. მიხეილ სააკაშვილმა ახალშეუღლებულ წყვილს პირადად მიულოცა დაქორწინება. ბეშუმში მისვლამდე საქართველოს პრეზიდენტი გოდერძის უღლტეხილზე იმყოფებოდა და დასაქმების პროგრამაში ჩართულ მუშებს შეხვდა. კურორტზე ამ დროისთვის ახალი საბაგიროსა და ათამდე სასტუმროს მშენებლობა მიმდინარეობს.


XIX საუკუნის მარანში თქვენ ნახავთ 25-მდე სხვადასხვა ქართული ყურძნის ჯიშისგან დამზადებულ ღვინოებს საქართველოს სხვადასხვა რეგიონიდან. ვინოტელის პროდუქცია აერთიანებს ნატურალურ, უმაღლესი ხარისხის, ბიოდინამიკურ და იშვიათ ღვინოებს, რომლებიც მცირე მეწარმეების მიერ არის დამზადებული. თუმცა, მარანში ასევე მსხვილი მწარმოებლების პროდუქციაცაა წარმოდგენილი. გარდა ამისა, აქ თქვენ შეხვდებით უცხოური ყურძნის ჯიშებისგან დამზადებულ ღვინოებსაც, ესენია: მერლო, კაბერნე, შირაზი, მონტეპულჩიანო.


text: დღეს მყარი საფუძველი ჩაეყარა კონსტიტუციური მონარქიის აღდგენას,- ამის შესახებ ბიზნესმენმა ლევან ვასაძემ სვეტიცხოვლის ტაძარში დღეს გამართული ნათლობის ცერემონიალის დასრულების შემდეგ ჟურნალისტებთან საუბრისას განაცხადა. თბილისი 17:27 - 03.11.13 "ჯი-ეიჩ-ენი" "ყველას გილოცავთ, დღეს არის ისტორიული დღე. ჩვენი გული სავსეა სიხარულით, ჩვენი ერი, ჩვენი ქვეყანა ზეიმობს ჯერ თავის სახელმწიფოებრიობის აღდგენას, მერე ავტოკეფალიის აღდგენას და ახლა უკვე მყარი საფუძველი ჩაეყარა კონსტიტუციური მონარქიის აღდგენას როგორც გვაკურთხა მისმა უწმინდესობამ,"- განაცხადა ლევან ვასაძემ. ცნობისთვის, დღეს სვეტიცხოველის ტაძარში ქართული სამეფო გვარის წარმომადგენლების, ანა ბაგრატიონ-გრუზინსკის და დავით ბაგრატიონ-მუხრანელის პირველი შვილის, უფლისწულ გიორგის ნათლობა გაიმართა. მას ოთხი ნათლია ჰყავს, რომელთა შორის პატრიარქი ილია მეორე და ბიზნესმენი ლევან ვასაძეც არიან. მასალის გამოყენების პირობები


რა სტერეოტიპი დაამსხვრია სპორტის დამსახურებულმა მოღვაწემ - GzaPress პუნქტუალობით, მიზანსწრაფულობითა და პასუხისმგებლობის მაღალი გრძნობით გამორჩეულ ჰენრი კუპრაშვილს ბავშვობაში სურდა მფრინავი გამხდარიყო. ფაქტობრივად, მხოლოდ "მფრინავი" არ შედის მისი პროფესიული თუ სპორტული მიღწევების დაუსრულებელ ჩამონათვალში... სპორტის დამსახურებული მოღვაწე, რომელსაც სხვადასხვა დროს ადამიანი დელფინი, წყლის პრომეთე, სრუტეთა მბრძანებელი უწოდეს, პარალელურად ისტორიკოსი, ჟურნალისტი, პირველი კლასის სახელმწიფო მრჩეველი, პოლიტიკის მეცნიერებათა დოქტორი, ვიცე-პოლკოვნიკი, კეთილი ნების ელჩი და ტექნიკური უნივერსიტეტის ჰუმანიტარულ-სოციალური ფაკულტეტის მოწვეული პროფესორია. მის სახელს უკავშირდება ცურვის არაერთი ქართული სტილის აღდგენა, უნიკალური, კოლხურ-იბერიული მეთოდით ცურვის სწავლება და განვითარება. პირველმა ქართველმა საერთაშორისო მარათონელმა მოცურავემ სათავე დაუდო მსოფლიოში სრუტეთა გადაცურვის ახალ წესს, დაამყარა მსოფლიოს რეკორდი ახალი წესით ცურვაში. პირველად კაცობრიობის ისტორიაში ქართული სამხედრო-საწვრთნელი წესით ანუ ოთხგან ხელფეხშეკრულმა დარდანელის სრუტე ევროპიდან აზიაში (12 კილომეტრი) 3.15 წუთში გადაცურა. ის გახლავთ ცურვის მსოფლიოს ჩემპიონატის ბრინჯაოს პრიზიორი, მსოფლიოს ჩემპიონი ბიატლში, ბრინჯაოს პრიზიორი ტრიატლში. მას ეკუთვნის ცურვის ეროვნული სახეობების შემსწავლელი პირველი ქართული სახელმძღვანელო. - ცურვაზე პირველად სკოლის პერიოდში მივედი, მაგრამ მაშინ ვერ გამიტაცა, რადგან ერთი გოგო შემიყვარდა, ცურვისთვის გამოყოფილ დროს მის ფანჯრებთან ვატარებდი, სახლში წასვლისას კი პირსახოცს ვასველებდი, რომ მშობლებს ვერაფერი გაეგოთ. მას შემდეგ, რაც 1974 წელს ტექნიკური უნივერსიტეტის აუზი გაიხსნა, შეჯიბრებებს ორგანიზებას ვუწევდი. - ურთიერთგამომრიცხავია - სპორტით ამ ინტენსივობით დაკავების პარალელურად, ტექნიკური უნივერსიტეტის პროფესორი, ვიცე-პოლკოვნიკი, ჟურნალისტი, ისტორიკოსი, სამი მონოგრაფიის, შვიდი სახელმძღვანელოს, 100-მდე სამეცნიერო ნაშრომის, 400-მდე სტატიის, საერთაშორისო სამეცნიერო კონფერენციაზე გატანილი 50 მოხსენების ავტორი ხართ... - დიახ, ასეა. უბრალოდ, არ შემიძლია ამის გარეშე. მიუხედავად იმისა, რომ ჩამოთვლილი სრულად არ ასახავს ჩემს დღევანდელ საქმიანობას, სპორტს ცხოვრებაში არანაკლები დატვირთვა აქვს. ამჟამად ტექნიკურ უნივერსიტეტში არაერთ დოქტორანტთან ვმუშაობ. "პოლიტიკა სამსჯავროზე" - საუკუნის პროექტად დაასახელეს. იმიტირებულ სასამართლო პროცესებზე ვმსჯელობთ, რამდენად შეესაბამებოდა ამა თუ იმ პოლიტიკოსის პოლიტიკა ქვეყნის ეროვნულ ინტერესებს. სტუდენტებთან ყოფნა ჩემთვის საქართველოს მომავალთან კავშირის ქონასთან ასოცირდება და ამ განცდით ვცდილობ მათ ყველაფერი გადავცე, რაც ჩემს ძალებს არ აღემატება. დილაობით დავრბივართ, ვავარჯიშებ ცურვაშიც. - ყინულჭრილში ცურვა სპორტის ერთ-ერთი სახეობაა მათ შორის, რომელ სახეობებშიც ასპარეზობთ... - დიახ, სხვადასხვა სახეობაში ვასპარეზობ. მოგეხსენებათ, თანამედროვე ხუთჭიდი კომპლექსური სპორტული შეჯიბრებაა, რომელიც ცხენოსნობას, ფარიკაობას, სროლას, ცურვასა და სირბილს მოიცავს. საბჭოთა პერიოდში ის საკმაოდ განვითარებული იყო, ახლა აღარაა პოპულარული. თანამედროვე ხუთჭიდს ქვესახეობები აქვს: ბიატლი (სირბილი და ცურვა) და ტრიატლი (სროლა, ცურვა და სირბილი). ტრიატლონი კი სპორტის სამ დარგს - ცურვას, ველოსიპედით სიარულსა და სირბილს აერთიანებს. შარშან ოქტომბერში ჩემი ასაკის კატეგორიაში ბიატლში მსოფლიოს ჩემპიონი გავხდი. ტრიატლში 60 წლის ასაკის ზემოთ კატეგორია იყო მხოლოდ, მაგრამ მაინც ჩავეწერე და ბრინჯაო მოვიპოვე. წელს თუ სპონსორი გამოჩნდა, ამერიკაში გამართულ ჩემპიონატზეც მივიღებ მონაწილეობას. რაც შეეხება ყინულჭრილში ცურვას, სლოვენიაში, ბლედის ტბაზე გამართულ ყინულჭრილში ცურვის მსოფლიოს თასის სარეიტინგო შეჯიბრებაზე, რომელშიც 40 ქვეყნის 3000-მდე სპორტსმენი მონაწილეობდა, თებერვალში ოთხი ოქრო მოვიპოვე. საქართველოდან მხოლოდ მე ვიყავი. შარშან ესტონეთში გამართულ ზამთრის ცურვის მე-11 მსოფლიოს ჩემპიონატზე ბრინჯაოს მედალი მოვიპოვე. - ქართული ცურვის უნიკალური სახეობები გააცოცხლეთ. მათ შორის, "ლაზური" ანუ "თავისუფალი კოლხური", "ოკრიბულა" (სპორტული სტილი), "ხელფეხშეკრული კოლხური" (სამხედრო-საწვრთნელი სტილი), "აფხაზური", "იბერიული", "ქიზიყური", "ხაშურული", "თახვია" (სავარჯიშო საწვრთნელი ყაიდები)... - ცურვის სამხედრო სახეობა მსოფლიოში მხოლოდ ორია შემორჩენილი - იაპონური და კოლხური. ლობირებაა საჭირო, რომ ის სპორტული ცურვის სახეობად დაინერგოს. იაპონელები სულ ცდილობენ თავიანთი ეროვნული ფასეულობები მსოფლიოს აჩვენონ. მაგალითად, სუმო. რა ესთეტიკაა, მაგრამ მსოფლიო ტაშს უკრავს. მხედრული კოლხურის სახით ჩვენ უნიკალური განძი გაგვაჩნია. წყალმაშველმა უნდა იცოდეს ცურვის ეს სახეობა, რადგან ხელები და ფეხები სხვის გადასარჩენად სჭირდება. ხელფეხშეკრული ცურვა ორ მიზანს ისახავდა: მეომრის ფსიქოლოგიური მომზადება და მასში მებრძოლი სულის გაძლიერება. ადამიანი თუ წყლის სტიქიისადმი ბუნებრივ შიშს ხელფეხშეკრული დაძლევს, ცხადია, მისგან ძლიერი მებრძოლი დადგება და ფსიქოლოგიური თვალსაზრისით, ყოველგვარ წინააღმდეგობას ადვილად გადალახავს. ტყვედ ჩავარდნის შემთხვევაში კი, თუ შანსი მიეცემოდა, ტყვეობას თავს დააღწევდა. XVII-XVIII საუკუნეებში, მოგეხსენებათ, ტყვეები სტამბოლში გემით ხელფეხშეკრული გადაჰყავდათ. მეგრელები გამიზნულად სწავლობდნენ ხელფეხშეკრულ ცურვას. თუკი მოახერხებდნენ და ბორკილებდადებული წყალში გადახტებოდნენ, გადარჩენის შანსი ჰქონდათ. - გარდა იმისა, რომ არაერთი ახალგაზრდა ცურვითა და სირბილით დააინტერესეთ, ბევრი მათგანი სპორტსმენად, მედალოსნად ჩამოყალიბდა... - მათ შორის გამოვარჩევ ნიკა თვაურის შემთხვევას. ის უსინათლოა. ჩემთან მისი მშობელი მოვიდა და მითხრა, რომ მის შვილს ცურვის შესწავლა სურდა. რთული გზა გავიარეთ, თუმცა, მალე მსოფლიოს ჩემპიონატზე წავიყვანე და ბრინჯაოს მედალი აიღო. ეს საქართველოს ცურვის ისტორიაში უპრეცედენტო შემთხვევა გახლავთ. 17 წლის ანა ლომინაძემ კი მხედრული კოლხურით დარდანელის სრუტე გადაცურა. გახდა პირველი ქალი პლანეტაზე, ვინც იგივე გააკეთა, რაც მე - თავის დროზე. - თქვენი დილა ვარჯიშით იწყება. კონკრეტულად, რას მოიცავს დილის ვარჯიში? - პირველი, რასაც დილით ვაკეთებ, დაახლოებით ორი წუთით ძელზე დაკიდებაა. ძელიდან ველოტრენაჟორზე ვინაცვლებ და ფეხის კუნთებს ვახურებ. ამის შემდეგ სადარბაზოში გავდივარ და 16-სართულიანი შენობის კიბეზე პირველ ჯერზე ავდივარ, შემდეგ კი სამჯერ - ავრბივარ. ყოველდღე ერთი ასვლა და სამი არბენა, ათ დღეში ერთხელ კი ათჯერ არბენა. ამის შემდეგ კვლავ სახლში ვბრუნდები და მუცლის პრესის გასამკვრივებლად განკუთვნილ, სპეციალურ იატაკზე საგორაო რგოლს 50-ჯერ ვაგორებ. ამას მოჰყვება ლაზერული იარაღით სროლა და ლისის ტბაზე გადანაცვლება, სადაც ყოველდღიურად არანაკლებ 6-ს, პერიოდულად კი 10 კმ-ს დავრბივარ. ბოლოს ვაკეთებ გაწელვით ვარჯიშებს და ორ კილომეტრს ვცურავ. - 72 წლის ბრძანდებით. ფიქრობთ, რომ ასაკი უბრალოდ ციფრებია? - ცხადია. ოთხჯერ იყო ჩემთან ინტერვიუ ჩNN-ზე. პირველად - 2001 წელს. გარწმუნებთ, მაშინ ბევრად უფრო მეტად მეტყობოდა ასაკი, ვიდრე შემდეგ ინტერვიუებში. მაშინ ასეთი დატვირთვით არ ვვარჯიშობდი. - ოჯახზეც გვითხარით... - არაჩვეულებრივი მეუღლე, ოთხი შვილი, 8 შვილიშვილი და ერთი შვილთაშვილი მყავს. შვილებიდან სპორტით არც ერთი არაა დაკავებული. იმედია, შვილიშვილები დაინტერესდებიან.


22.04.2014 ჯილეხისა და თურქულის ვაქცინაცია დაიწყო


text: კავკასიური როჭო ენდემიკოსია. მაღალი მთების ეს ბინადარი უმთავრესად კავკასიონისა და მათგან განშტოებულ მთებზე ცხოვრობს ტყის ზემო ზონაში და სუბალპური ზონის მაღალ ბალახეულში ზღვის დონიდან 1800-2500 მეტრის სიმაღლეზე. მამალი როჭო მთლიანად შავი ხავერდოვანი ბუმბულითაა დაფარული. წითელი წარბები ამშვენებს მას, ნისკარტი და ფეხები მუქი ძვლისფერი აქვს, ტანი ლამაზი კუდით მთავრდება. დედალი როჭო უფრო რუხი ჟანგისფერია, გრძელი კუდით. როჭო 10 კვერცხს დებს და 6-7 წიწილას ჩეკს. კავკასიურ როჭოზე ნადირობა მეტად საინტერესოა, მაგრამ ამასთან ერთად დიდ სიძნელეებთანაცაადაკავშირებული, მონადირისგან მოითხოვს მაღალ მთებში, ციცაბო ფერდობებზე ფეხსაცმლის ძირზე მაგრად მიბმული წრიაპებით ოსტატურად სიარულს და რაც მთავარია, მონადირის ჯანის სისაღეს, განსაკუთრებით გულისას. ამიტომ მონადირეების უმრავლესობისათვის ამ ძვირფას საწერაო ფრინველზე ნადირობა მხოლოდ ოცნებას წარმოადგენს. კავკასიური როჭოს მოსაპოვებლად საჭიროა 4-5 ნომერი საფანტი.


ბერნარდესკი: "წინა წელთან შედარებით ბევრი რამ შეიცვალა" | Juventus.Ge მთავარი / სიახლეები / ბერნარდესკი: “წინა წელთან შედარებით ბევრი რამ შეიცვალა” Sofo Erqvania July 23, 2019\t229 ნახვა ტურინის „იუვენტუსის“ ნახევარმცველმა ფედერიკო ბერნარდესკიმ გუნდში არსებული ვითარების შესახებ ისაუბრა. იტალიელი ფეხბურთელის თქმით, მაურიციო სარის მოსვლით სავარჯიშო მეთოდები მკვეთრად შეიცვალა, ვიდრე მასიმილიანო ალეგრის დროს იყო. „უპირველეს ყოვლისა მაღალ რიტმში ვვარჯიშობთ და ბურთთან ხშირი კონტაქტი გვაქვს. ეს არის პრინციპული განსხვავება. მნიშვნელოვანია თამაშის იდენტობა და ფილოსოფია. გასულ წლებში განსხვავებული დამოკიდებულება იყო. ჩვენ უბრალოდ ვსაუბრობთ ორ განსხვავებულ მწვრთნელზე, განსხვავებული მეთოდებით. მწვრთნელმა ორი-სამი ძალიან მნიშვნელოვანი რამ მითხრა. თუმცა, ამ ეტაპზე მარჯვენა ფლანგზე მომიაზრებს. შესაძლოა მომავალში მწვრთნელს სურვილი თუ ექნება, პოზიცია შევიცვალო. ჩემი აზრით, თანამედროვე ფეხბურთელი ყველა პოზიციას უნდა ერგებოდეს. გასულ წელს ეს შევძელი სარი და კონტე? ეს არის დუელი, რომელიც მაინტრიგებს. ძალიან ბედნიერი ვარ, რომ თანდათანობით წინ მივდივართ და იტალიელი მწვრთნელები უმაღლეს საფეხურზე არიან. ეს არის, სასიამოვნო და მოტივაციასაც ამაღლებს. საინტერესო ბრძოლა იქნება, ორი მწვრთნელი ხვდება, რომლებმაც თავიანთი მუშაობით ისტორია შექმნეს. თუმცა, ნამდვილად ჩვენ უნდა გავიმარჯვოთ. იტალიაში ბევრი ძლიერი გუნდი იქნება. „ინტერი“, „ნაპოლი“, „რომა“, „მილანი“, რომელიც ჩემი აზრით, თავის ძალას გამოავლენს. „ატალანტას“ შარშან შესანიშნავი სეზონი ჰქონდა. მაგრამ, ვფიქრობ, ჩვენი მთავარი კონკურენტები „ნაპოლი“ და „ინტერი“ იქნებიან. ჩემპიონთა ლიგა? ძალიან ძლიერი გუნდი გვყავს. გუნდის ხელმძღვანელობა დიდი ხანია მუშაობს ამაზე და ჩვენც ვმუშაობთ. ჩემპიონთა ლიგაზე ყოველი წელი მნიშვნელოვანია, საჭიროა ცოტა იღბალი, მაგრამ ჩვენი გზა ჩვენვე უნდა ავაშენოთ“, – განაცხადა ბერნარდესკიმ. თეგები:იუვენტუსი მაურიციო სარი ფედერიკო ბერნარდესკი წინა მაურიციო სარი რონალდუს, დიბალას პოზიციებზე და სხვა საინტერესო საკითხებზე შემდეგი კიეზამ “ფიორენტინას” დატოვება გადაწყვიტა პიანიჩი: “სამივე ტიტულის მოგება შეგვიძლია” დანილო ორი კვირა იუქმებს ტურინის „იუვენტუსმა“ იტალიის თასზე „რომა“ 3:1 დაამარცხა და ნახევარფინალში გავიდა. გთავაზობთ ფეხბურთელთა შეფასებებს Calciomercato-ს ვერსიით: ... ბენტანკური: “თამაშიდან თამაშამდე თავს უკეთესად ვგრძნობ” ტურინის „იუვენტუსის“ ნახევარმცველმა როდრიგო ბენტანკურმა „რომასთან“ (3:1) გამარჯვების შემდეგ ისაუბრა. აღსანიშნავია, რომ ურუგვაელმა ნახევარმცველმა „ალიანც ...


სერენა უილიამსი პირველი ათლეტია Forbes-ის დამოუკიდებლად გამდიდრებული ქალების სიაში 6 Jun. 2019, 19:00 ფოტო: STEFANIE KEENANGETTY IMAGES სერენა უილიამსი ჩოგბურთის კორტებზე დაბრუნდა და წინსვლას საკუთარ ბრენდთან სერენა-სთან ერთად აგრძელებს, რომლის ინვესტორიც თავად არის. მისმა თავდაუზოგავმა შრომამ და პოპულარობამ შედეგი გამოიღო - სერენა პირველი ათლეტია, რომელიც Forbes-ის დამოუკიდებლად გამდიდრებული ქალების სიაში მოხვდა. ფორბსის მიხედვით, სერენას ქონება 225 მილიონ დოლარს შეადგენს. თანხის უდიდესი ნაწილი მისი გონების და ბრენდის დამსახურებაა და არა ვინმესგან გამოწვდილი დახმარების ხელის. სერენამ 2019 წლის აპრილში ოფიციალურად დააანონსა Serena Ventures, თუმცა ის საიდუმლოდ დებდა ინვესტიციებს კომპანიებში, რომლებიც ფოკუსს ფერადკანიანი ადამიანების მხარდაჭერაზე აკეთებდნენ. ეს ყველაფერი, მისი ინვესტიციების 60%-ს შეადგენს. ის ასევე საკუთარ ქმართან ალექსის ოჰანიანთან ერთად მუშაობდა, რომელიც Reddit-ის თანადამფუძნებელია. როგორც სერენა აცხადებს, ის ქმრისგანაც დიდ მხარდაჭერას იღებდა. სერენამ საკუთარ ხედვაზეც ისაუბრა: მსურს, რომ ინფრასტრუქტურაშიც ვიყო. ასევე მინდა, რომ თვითონ ვიყო ბრენდი და არა უბრალოდ ბრენდის სახე. ამჟამად კომპანია Serena Ventures 10 მილიონ დოლარადა შეფასებული, ანუ თავდაპირველ ინვესტიციასთან შედარებით ორჯერ მეტად. სერენა ცდილობს მოდის სამყაროში საკუთარი როლი გაზარდოს და გეგმავს, რომ საიუველირო ხაზი სახელით S by Serena გამოუშვას. გაიგეთ მეტი: ჩოგბურთი, სპორტი, ფორბსი, ბიზნესი, სერენა უილიამსი, ათლეტი


შეზღუდული პასუხისმგებლობის საზოგადოების წევრთა რაოდენობა | www.gen.ge E. quantity of restricted liability society’s members პარტნიორთა რაოდენობა განისაზღვრება 1-დან 50-მდე. იგი შეიძლება დააარსოს ერთმა პირმაც. საწარმო, რომელშიც 50-ზე მეტი წევრია, უნდა ჩამოყალიბდეს სააქციო საზოგადოებად („მეწარმეთა შესახებ“ საქართველოს კანონი, მუხლი 2.4). შეზღუდული პასუხისმგებლობის საზოგადოების საწესდებო კაპიტალი


text: ისლამურ სახელმწიფოსთან კავშირში ბრალდებულთა დაკავება (ვიდეო) – MPRESS.GE http://mpress.ge/wp-content/uploads/2015/12/H8x889N99N999N9999997FFR6V7WG6Wf6RbvVv-fbdown.net_.mp4 გამოძიების ფარგლებში, 2015 წლის 18 ნოემბერს თბილისის საქალაქო სასამართლოს მიერ თერთმეტი საცხოვრებელი სახლის ჩხრეკის შესახებ განჩინება გაიცა. 2015 წლის 29 ნოემბერს სუს-ის კონტრტერორისტული ცენტრის მიერ წარმოებული საგამოძიებო ღონისძიებების შედეგად, სასამართლო განჩინებების საფუძველზე, ყველა მითითებულ მისამართზე ჩხრეკა ჩატარდა.


text: ისტორიკოსი ისტორიკოსი — პიროვნება, რომელიც სწავლობს ისტორიას და წერს მასზე[1] ისტორიკოსები ძირითადად სწავლობენ ადამიანთა რასის მოვლენებსა და შემთხვევებს; ისევე როგორც წერილობითს, ასევე დაუწერელს. თუ ისტორიკოსი შეისწავლის დაუწერელ მოვლენებს, იგი პრეისტორიას სწავლობს. იმის მიუხედავად, რომ სიტყვა ისტორიკოსს იყენებენ პროფესიონალ და არაპროფესიონალ მოყვარულთა აღსანიშნავად, ამ სიიტყვის ძირითადი აღნიშვნა არის მხოლოდ ის, ვისაც გააჩნია აკადემიური ხარისხი.[2] სქოლიო[რედაქტირება] |ეს არის სტატიის ან სექციის ესკიზი. თქვენ შეგიძლიათ შეავსოთ იგი.


წმიდა ახალმოწამე გიორგი გურჯი (ივერიელი) (+1770) - 2 (15) იანვარი


"არ მინდოდა გრიგოლ ვაშაძეს არჩევნებში ხელი შეშლოდა" - რას აპირებს თაკო ჩარკვიანი არჩევნების შემდეგ?


ტრამპი ირანის ლიდერებს: არ მოკლათ პროტესტის მონაწილეები, აშშ და მსოფლიო გიყურებთ • ტაბულა ტრამპი ირანის ლიდერებს: არ მოკლათ პროტესტის მონაწილეები, აშშ და მსოფლიო გიყურებთ ირანის ლიდერებს - არ მოკლათ თქვენი პროტესტის მონაწილეები. ათასობით უკვე მოკალით ან დააპატიმრეთ და მსოფლიო გიყურებთ. რაც უფრო მნიშვნელოვანია, აშშ გიყურებთ. ჩართეთ ინტერნეტი და რეპორტიორებს თავისუფლად გადმოცემის საშუალება მიეცით! შეწყვიტეთ დიდებული ირანელი ხალხის მკვლელობა! აშშ-ის პრეზიდენტი დონალდ ტრამპი ტვიტერზე მიმართავს ირანის ხელისუფლებას. 11 იანვარს თეირანში გაიმართა აქცია ირანის მიერ უკრაინული თვითმფრინავის ჩამოგდების გასაპროტესტებლად. აქციაზე ისმოდა შეძახილები "სიკვდილი დიქტატორს" და "ხამენეი, გრცხვენოდეს, დატოვე ქვეყანა".


ემზარ კვიციანი მომხრეებს განცხადებით მიმართავს და მათ დღეს პარლამენტთან შეკრებისკენ მოუწოდებს | ახალი ამბები ავტ.: თაიმერი timer.ge სექტემბერი 8, 2019 14:43 ემზარ კვიციანი მომხრეებს განცხადებით მიმართავს და მათ დღეს პარლამენტთან შეკრებისკენ მოუწოდებს. „რამდენჯერ გამივლია მათ შორის არასოდეს მსგავსი თავდასხმა არ გაუბედავთ ამ უცხო ქვეყნის სპეცსამსახურისგან მართულ მოღალატეებს! დღეს მით უმეტეს, რომ ჩვენ მხარი არ დავუჭირეთ მთავრობას თავდასხმის მიზეზი რა შეიძლება ყოფილიყო??? ნახეთ გუშინდელი ჩემი გამოსვლის კადრები და მიხვდებით თუ ვისგან იმართება პროცესები!კიდევ რა ლუსტრაცია სჭირდება იმ მოვლენებს რაც ჩვენს ქვეყანაში ხდება??? ყველაფერი უბედურება მოდის სუსი-დან, რომელშიც უამრავი უცხო ქვეყნის რეზიდენტი (აგენტი) ბუდობს!!! 16:00 საათზე გთავაზობთ პირდაპირ შევიკრიბოთ პარლამენტის წინ და გავწმინდოთ ჩვენი დედაქალაქი ქვეყნის მტრებისგან !!! ვეტერანებო, ვინც ნამდვილად იბრძოდით ჩვენი ქვეყნის მომავლისთვის, ვისაც ზურგში არ გისვრიათ ჩვენთვის, ვინც ვიბრძოდით ტერიტორიული მთლიანობისთვის, ყველას გელოდებით პარლამენტის წინ! ვინც გამყიდველ სუს-ის თანამშრომლებს არ ექვემდებარებით გელოდებით, ვინც არ ხართ იგორა გიორგაძესთან და ბოკერიასთან შეკრული გელოდებით პარლამენტის წინ! დღეს, 8 სექტემბერია და 27 სექტემბრამდე უნდა გავწმინდოთ ქვეყანა მტრებისგან!!! დიდება ღმერთს!!! – წერს ემზარ კვიციანი. შეგახსენებთ, დღეს პარლამენტთან მოძრაობა „სირცხვილია“-ს წევრები გახარიას პრემიერ-მინისტრის პოსტზე დამტკიცებას აპროტესტებენ. იქ შეკრებილ აქტივისტებს დეპუტატი კვიციანი სიტყვიერად და ფიზიკურად დაუპირისპირდა. შემთხვევის ადგილიდან კვიციანი პოლიციამ გამოიყვანა. მომხდარზე გამოძიება 126-ე მუხლით დაიწყო, რაც ძალადობას გულისხმობს.


text: ტრანსნაციონალური კომპანია ტრანსნაციონალური კომპანია (კორპორაცია) — კომპანია, რომელიც რამდენიმე ქვეყანაში ფლობს საწარმოო ქვედანაყოფებს ან მინიმუმ ორ ქვეყანაში მაინც აწარმოებს მომსახურებას. ზოგიერთ ვრცელ ტრანსნაციონალურ კომპანიას ბიუჯეტი მრავალ ქვეყანაზე მეტი აქვს. ამგვარ კომპანიებს ძლიერი გავლენა აქვს საერთაშორისო ურთიერთობებზე და ადგილობრივ ეკონომიკებზე. ეს კომპანიები ასევე მნიშვნელოვან როლს ასრულებენ გლობალიზაციაში; ზოგიერთის მტკიცებით გლობალიზაციის საპასუხოდ ამჟამად ტრანსნაციონალური კორპორაციის ახალი ფორმა ვითარდება - "გლობალურად ინტეგრირებული საწარმო".


text: ზოოპარკი ზოოპარკი ანუ ზოოლოგიური პარკი ის ადგილია, სადაც ადამიანს შეუძლია მსოფლიოს მრავალი ქვეყნიდან ჩამოყვანილი ცხოველი დაათვალიეროს. პირველი ზოოპარკი ძველი მეფეებისა და დიდებულების ცხოველთა კოლექციებს წარმოადგენდა. დღეს მრავალნაირი ზოოპარკი არსებობს, რომელთაგან ზოგიერთი გარკვეული ტიპის ცხოველებზეა სპეციალიზირებული. ზოოპარკის ერთ-ერთი პოპულარული სახეობა ოკენარიუმია, სადაც დელფინები და სხვა ზღვის ბინადრები ცხოვრობენ. თუმცა ზოგიერთი ადამიანის აზრით, ზღვის დიდი ცხოველების გამოკეტვა არ შეიძლება. ზოოპარკის კიდევ ერთი სახეობაა საფარი-პარკი, სადაც მნახველები მანქანებიდან ათვალიერებენ დიდ ფართობზე თავისუფლად გაშვებულ ცხოველებს. დანიშნულება[რედაქტირება] გარდა იმისა, რომ ზოოპარკში ცხოველების ნახვა შეიძლება, ამ ორგანიზაციებს კიდევ სამი დანიშნულება აქვს: 1)მომსვლელთა გათვითცნობიერება, 2) ცხოველთა უნარ-ჩვევების შესწავლა, 3) ცხოველთა გამრავლება და მათი შთამომავლობის ბუნებაში დაბრუნება. ბევრი სახეობის ცხოველი ისე მცირე რაოდენობით დარჩა ბუნებრივ პირობებში, რომ ზოოპარკებში მათი გამრავლება, შესაძლოა, ამ ცხოველთა გადარჩენის ერთადერთი გზა იყოს. თუ მრავალრიცხოვანი შთამომავლების მიღება მოხერხდა, მათ ჯგუფებად უშვებენ იმ ადგილებში, სადაც ეს სახეობა უკვე ამოწყდა. ასე მოიქცნენ ჰავაური ღერღეტის(ნენეს), დავითის ირმისა და არაბული ორიქსის შემთხვევაში. ისტორია[რედაქტირება] პირველი ზოოპარკი ახლო აღმოსავლეთისა და ჩინეთის მეფეებისა და დიდებულების კუთვნილ ცხოველთა კოლექციები იყოს. წინათ ზოოპარკებშო ცხოველები ცოტა ხანს ცოცხლობდნენ, რადგან არც საკვები უვარგოდათ და არც სახვოვრებელი პირობები. 1254 წელს, როდესაც ინგლისში პირველად ჩამოიყვანეს სპილო, იგი საგანგებო 6X12 მეტრ შენობაში დააბინავეს, რომელიც, თანამედროვე სტანდარტებით, ძალზე პატარა იყო. საუკუნეთა განმავლობაში ზოოპარკი საშინელი საპყრობილე იყო ცხოველთათვის, რომელიც ცალკე ჰყავდათ ჩაკეტილი. უკანასკნელ ხანს ბევრ ზოოპარკში მიხვდნენ, რომ პირველ ადგილზე ცხოველთა ინტერესები უნდა დააყენონ. კარგ ზოოპარკში ცხოველები გაცილებით მეტხანს ცოცხლობენ, ვიდრე ბუნებაში. ლიტერატურა[რედაქტირება] - ოქსფორდის დიდი საბავშვო ენციკლოპედია, ქართული გამოცემა შევსებული და განახლებული 2011 წელს.


ქვეყანა: საქართველო , მოკლე აღწერა: ექიმი გელას დრამატიული ისტორია: იგი მრავალი წლის განმავლობაში ცდილოს შექმნას წამალი კიბოს წინააღმდეგ... ფილმის მოქმედება ხდება მეოცე საუკუნის უაღრესად გაჭირვებულ პერიოდში... გელამ თითქმის მიაღწია თავის საწადელს, მაგრამ მას მთელი თავისი სიცოცხლის შრომა წყალში თავისსავე შვილმა ჩაუყარა, გოგონას მამა ფანატიკოსად ეჩვენებოდა და თავისი მოქმედებით იგი მამის "სენისგან" განკურნებას ცდილობდა...ციხიდან გამოსული დათო,ექიმის შვილი, ოჯახის დახმარებას ცდილობს და ფულის საშოვნელად ყაჩაღობს... გელა ბაბლუანს ბრმა ნაწლავი აწუხებს, და ღამით მისივე ვაჟის დახმარებით თვითომ გაიკეთებს ბრწყინვალედ ოპერაციას, მიუხედავად ამისა ექიმი იღუპება, ამის მიზეზი ინფექცირებული ხელსაწყოა... დათო იბარებს ოჯახის მართვას, მამის დაბარებული სიტყვებით: "არასოდეს არაფერი არ მოიპარო, შიმშილით რომ კვდებოდე მაინც და სხვისი არაფერი შეგშურდეს..." ერთ დღეს დათო აღმოაჩენს გაშვებული ვირთხებიდან ერთ-ერთს, პელეს, რომელიც კიბოთი იყო დაავადებული და უკვე დიდი ხნის მკვდარი უდნა ყოფილიყო... ფილმის რეჟისორმა, გელა ბაბლუანმა ფილმის მთავარი გმირის, დათოს, ქასტინგზე 11,000 -ზე მეტი ახალგაზრდა კაცი გასინჯა და საბოლოოდ ამ როლზე ყოველგვარი სამსახიობო განათლების უქონელი დავით კაზიშვილი დამტკიცდა..


Covid 19-ის საწინააღმდეგო ვაქცინით მოქალაქეების აცრა სამეგრელო-ზემო სვანეთის რეგიონებში, მათ შორის, ზუგდიდსა და მესტიაშიც დაიწყო. ზუგდიდის რეფერალური საავადმყოფოს დირექტორის ნიკა ჭეჟიას ინფორმაციით, პირველ დღეს კლინიკაში ჩინური ვაქცინით 23 ადამიანი აიცრა, არცერთ მათგანთან გართულება არ დაფიქსირებულა. მესტიაში ვაქცინირებულია ორი ადამიანი. ისინი 18-დან 55 წლამდე ასაკის მოქალაქეები არიან. თეგები: ვაქცინაცია / ზუგდიდი / მესტია / სინოფარმი /


ვენა ვენა (გერმ. Wien [ˈviːn], ბავარ. Wean, ლათ. Vindobona) — ავსტრიაშ ფედერალური ნანანოღა დო ართობურო ავსტრიაშ ართ-ართი ფედერალური დიხა, ნოღა იდვალუაფუ მაჟირა დიხაშ - გიმენი ავსტრიაშ დინოხოლე. ნოღა ქიანაშ ბჟაეიოლშე იდვალუაფუ. ნოღაშ მახორობაშ მუდანობა 1,73 მილიონი ადამიერი რე (2012); ნოღაშ გოხოლუაშამო — დოხოლაფირო 2,3 მილიონი (ავსტრიაშ მახორობაშ 25%-შე უმოსი); თეშნერო, ვენა ავსტრიაშ არძაშე შხუ ნოღა რე მახორობაშ მეჯინათ დო მავითაართა აბანს იკენს ევრორსხუშ არძაშე შხუ ნოღეფს შქას. ნოღა, ავსრიაშ კულტურული, ეკონომიკური დო პოლიტიკური ცენტრი რე.


text: აკვიტანია (ფრანგ. Aquitaine, ოქსიტ. Aquitània, ბასკ. Akitania) — სამხრეთ-დასავლეთ საფრანგეთის ყოფილი რეგიონი. მისი დედაქალაქი იყო ბორდო, სხვა განყოფილებების პრეფექტურები იყო პო, პერიგე, მონ-დე-მარსანი და აჟენი. 2016 წლის 1 იანვრიდან, საფრანგეთის რეგიონების რეფორმირების შემდეგ, სხვა რამდენიმე რეგიონთან ერთად გაერთიანდა ახალი აკვიტანიიის რეგიონში. იგი შედგებოდა 5 დეპარტამენტისგან: დორდოგნი (24, Dordogne), ჟირონდა (33, Gironda), ლანდესი (40), ლო და გარონა (47, Lot-et-Garonne) და ატლანტური პირენეები (64, Pyrènèes-Atlantiques). რეგიონში შედის 18 ოლქი (arondissement), 235 კანტონი და 2,296 მუნიციპალიტეტი. ფიზიკური გეოგრაფია რეგიონის ტერიტორია ესაზღვრება ჩრდილოეთით მდებარე პაუტუ-შარანტის რეგიონებს, ჩრდილოეთით ლიმუზენს და აღმოსავლეთით სამხრეთ პირენეებს, სამხრეთით კი ესპანეთს (არაგონი, ნავარა და ბასკეთი). დასავლეთის სანაპიროებს გარს ევლება ატლანტის ოკეანე (ბისკაიის ყურე). აკვიტანიას კვეთს სამი მდინარე: გარონა, დორდონი და ადური. იგი ატლანტის ოკეანის დასავლეთით ვრცელდება 250 კილომეტრში, რომელსაც ეწოდება ვერცხლის სანაპირო და სრულდება არკაშონის აუზით. ისტორია ტერმინი აკვიტანია (Aquitania) ლათინური წარმოშობისაა და აქვს რამდენიმე სავარაუდო ეტიმოლოგია. ეს შეიძლება ნიშნავდეს „წყლების მიწას“; მომდინარეობს რომაული ქალაქ აკვე ტარბელიკედან (Aquæ Tarbellicæ) დღევანდელი ქალაქი დაქს (Dax); ან „ოშების ქვეყანა“-დან, მოსახლეობა რომელიც ძალიან ახლოს იყო ბასკებთან (euskotarrak) და რომლის დედაქალაიქც იყო ოში (Auch, (/o:ʃ/)). ამასთან, უდავოა ამ ტერიტორიაზე კელტების არსებობაც, რომლებმაც ფაქტობრივად აქ ჩამოაყალიბეს კოალიცია, რომელსაც რომაელები აკვიტებს უწოდებენ. აკვიტანია იყო რომის პროვინცია, რომელიც მოგვიანებით დიოკლეტიანემ სამ ნაწილად გაყო: პირველი აკვიტანია, მეორე აკვიტანია და მესამე აკვიტანია ან ნოვემპოპულანა (Novempopulana). იყო სამეფო ვესტგუთების ეპოქასა და მაღალი შუა საუკუნეების ბოლოს, საბოლოოდ კი იქცა საჰერცოგოდ. ისტორიული აკვიტანია განსხვავდება ამჟამინდელისგან: რომის იმპერიის ქვეშ ყოფნის დროს ერეოდათ Novempopulana-ში, რომლის მთავარი ცენტრები იყო ტულუზა, ოში და დაქსი. მთელი V საუკუნის განმავლობაში ვესტგუთების სამეფოს დედაქალაქი იყო ტულუზა. ბუიეს ბრძოლის (507) შემდეგ ისტორიული აკვიტანია შეუერთდა ფრანკების სამეფოს, ხოლო ვესტგუთები გალიაში მბრძანებლობდნენ მხოლოდ სეტიმანიას რეგიონში, რომლის დედაქალაქიც იყო ნარბონი. 720 წელს კი ეს რეგიონი დაპყრობილი იქნა არაბთა მიერ. ფრანკებმა შექმნეს აკვიტანიის სამეფო, რომლის დედაქალაქიც იყო პუატიე, რომელიც შემდგომში გახდა საჰერცოგო, შემდეგ კვლავ სამეფო და საბოლოოდ IX საუკუნის განმავლობაში იქცა ისევ საჰერცოგოდ. მაქსიმალურ გაფართოებას მიაღწია XI საუკუნეში და იყო უფრო ფართო ვიდრე დღევანდელი რეგიონი, მაშინ როცა აკვიტანიის დუკები გახდნენ გასკონის დუკებიც. ელეონორ აკვიტანიელის და ინგლისის მეფე ჰენრი II-ს შორის ქორწინებით, აკვიტანია გახდა ინგლისის ფეოდი საფრანგეთის მიწაზე, ფეოდალური პირამიდის თვალსაზრისით ძალიან ორაზროვანი სიტუაცია შეიქნა: ინგლისის მეფე იყო საფრანგეთის მეფის ვასალი მანიკა-მდე, ხოლო მის მიღმა ტერიტორიაზე იყო მისი თანასწორი. ვითარება აუტანელი გახდა მას შემდეგ რაც საფრანგეთის მონარქიამ აბსოლუტურ სახელმწიფოდ ჩამოყალიბება დაიწყო. ინგლისის მეფეებმა (პლანტაგენეტები), XIII საუკუნის განმავლობაში დაკარგეს ფრანგული მიწები, გარდაგიენისა, რომელიც ითვალისწინებდა გასკონის საჰერცოგოს დასავლეთ ნაწილს და აკვიტანიის სამხრეთ-დასავლეთ პატარა ნაწილს. მომდევნო საუკუნეში დაიწყო ომი პლანტაგენეტებსა და ვალუას დინასტიას (მონათესავე განშტოება კაპეტინგებისა) შორის, რომლის მთავარი მიზეზი იყო საფრანგეთის ტახტის მემკვიდრეობა. ეს ომი გაგრძელდა XV საუკუნის შუამდე და ცნობილია როგორც ასწლიანი ომი. მის დასრულებას მოჰყვა მთლიანი აკვიტანიის შეერთება საფრანგეთის მონარქიასთან. დღესაც კი, აკვიტანიის გერბსა და დროშაზე გმოსახულია ინგლისური ლომი. სქოლიო საფრანგეთის რეგიონები


ნიკო ნიკოლაძე – Niko Nikoladze (1843-1928) ლია ბიბილეიშვილი – “მამა-შვილის – ნიკო და გიორგი ნიკოლაძეების სამეცნიერო საქმიანობა საზღვარგარეთ” “მხოლოდ ის, ვისაც თავისი საზოგადოება მიჰყავს წინ სიკეთისა და პროგრესის გზით,... იპოვის ადგილს თავის თანამემამულეთა გულსა და ხსოვნაში” _ წერდა “დიდი ნიკო”. როგორც საკუთარი, ისე მისი ოჯახის წევრთა ცხოვრება და მოღვაწეობა ამ სიტყვების ჭეშმარიტების დასტურია. სახელოვან მამულიშვილთა ამ დიდი ოჯახიდან ორი ბუმბერაზი პიროვნება გამოირჩეოდა _ მამა-შვილი ნიკო და გიორგი ნიკოლაძეები. მათზე ფიქრისას თუ საუბრისას რუსთველის სიტყვები მახსენდება: “მამა ყოველი ძისაგან ითავსებოდა”. ვინ იცის, “დიდი ნიკოს” ერთადერთ ვაჟს _ გიორგის რომ დასცლოდა სიცოცხლე, მეცნიერებაში, ტექნიკასა თუ სპორტში რა სიმაღლეებს დაიპყრობდა!... ერის გენეტიკური შემოქმედებითი და სასიცოცხლო ენერგიის გასაღვიძებლად მათი მრავალფეროვანი ცხოვრებიდან და მოღვაწეობიდან, მამულის დაუცხრომელი სიყვარული და მსახურება რომ ერქვა, რამდენიმე სხვადასხვა მნიშვნელოვან მოვლენას ვიხსენებთ ყოველწლიურად. დიდი ჯიხაიშის ნიკო ნიკოლაძის სავანე, აქ წარმოდგენილი და დაცული მდიდარი და საინტერესო მასალა ამ დიდი ოჯახის თითოეულ წევრზე გარკვეულ წარმოდგენას გვიქმნის. დისერტაციები მამა _ ნიკო ნიკოლაძე _ თემა: “განიარაღება და მისი სოციალ-ეკონომიკური შედეგები” _ 1868 წელი, ციურიხის უნივერსიტეტი ნიკო მაშინ 25 წლის იყო, თუმცა უკვე ცხოვრების მდიდარი გამოცდილებით. პეტერბურგის უნივერსიტეტიდან “მგლის ბილეთით” გარიცხული მცირე ხნით რუსეთის 60-იანი წლების ლიტერატურულ-საზოგადოებრივი ცხოვრების შუაგულში ხვდება. ორიოდე წლის შემდეგ ევროპაში ჩასული უკვე პარიზში სორბონის უნივერსიტეტის სტუდენტი მთელ ევროპაში მოგზაურობს, ეცნობა და უახლოვდება ევროპის მოწინავე ინტელიგენციას, ცნობილ მწერლებს, საზოგადო და პოლიტიკურ მოღვაწეებს, თანამშრომლობს არაერთ პერიოდულ გამოცემაში. ციურიხის უნივერსიტეტში გადასვლის შემდეგ ჟენევაში თვითონ სცემს ელპიდინთან ერთად რუსულ ჟურნალს “სოვრემენნოსტს” (ჩერნიშევსკის “სოვრემენიკის” მსგავსად) და ყოველი ეპოქისათვის თანამედროვე წიგნს “მთავრობა და ახალი თაობა”. ევროპაში გატარებული ეს 4-5 წელი იყო მისთვის ევროპის ქვეყნების ცხოვრებაზე ღრმად დაკვირვების, ევროპული კულტურის, მეცნიერების გაცნობის, გაცნობიერებისა და პრაქტიკულად ათვისების ხანა, განსაკუთრებული ინტერესით იგი ფრანგულ-ინგლისურ სოციოლოგიასა და პოლიტეკონომი fff7 ს სწავლობს გამორჩევით, აწონილ-დაწონილად და, რაც მთავარია, პრაქტიკული თვალსაზრისით. პრაქტიციზმი იმთავითვე დამახასიათებელია ნიკო ნიკოლაძის აზროვნებისათვის. იგი განაპირობებს პუბლიცისტის წერის სტილს, მანერას. ნიკო წერს მსუბუქად, მარტივად, ნებისმიერი რანგის მკითხველისათვის გასაგებად, ოდნავ შესამჩნევი იმერული იუმორით. წერის ეს მსუბუქი სტილი სხვა შემთხვევაში ზერელობის, ზედაპირულობის საშიშროებას შექმნიდა, მაგრამ არა ნიკოსთან, რადგან მისთვის ასევე ორგანულად არის დამახასიათებელი ლოგიკური კანონებით, მეთოდებით, სილოგიზმებით თუ მოდუსებით აზროვნება, რაც მწერალს ეხმარება დაბეჯითებით გამოთქვას თავისი შეხედულებები და დაარწმუნოს მკითხველი მათ ჭეშმარიტებაში. ამავე დროს, როგორც თვითონ წერს იმავე წელს ჟენევაში ცალკე წიგნად გამოცემული თავისი დისერტაციის შესავალში, საკითხის დეტალიზაციას და მარტივად წერას უბრალო ინტერესის აღძვრის გარდა “საზოგადოებაში კვლევა-ძიებისა და სამეცნიერო აზროვნების, გემოვნების განვითარების მიზნით ამჯობინებს, ხოლო მეცნიერებისათვის მასში გამოთქმული არგუმენტები უნდა იყოს საყურადღებო და მნიშვნელოვანი”. ნაშრომის ძირითადი ნაწილი დათმობილი აქვს იმის თვალსაჩინო, არგუმენტირებულ დასაბუთებას, თუ რა უარყოფითი გავლენა შეიძლება მოახდინოს ევროპის ქვეყნებზე მსოფლიოს ერთბაშად და ერთდროულად განიარაღებამ! მუდმივი ჯარისა და სამხედრო ინდუსტრიის ერთბაშად მოშლა უდიდეს ეკონომიურ კრიზისს გამოიწვევს ყველა ქვეყნისათვის. “ჩვენმა ეკონომიურმა ორგანიზაციამ პროდუქციის და აგრეთვე მოხმარების ყოველი დარგი ისე გაართულა და ისე გადახლართა ერთმანეთში, რომ თუ რომელსამე მის დარგს შეეხეთ, თითქმის ყველა დანარჩენ დარგს აურ-დაურევთ” _ შეფერხდება ვაჭრობა, წარმოება, მოხმარება, დაფინანსება. ის სურათი, რომელსაც იქვე მოკლედ და შთამბეჭდავად ხატავს ნიკო ნიკოლაძე, მეტად ნათელი და ცხოვრებისეულია. სულ მოკლე წარსულში მისი უშუალო მოწმენი და მონაწილენიც გაგვხადა უახლოესმა ისტორიამ (დასავლეთ ევროპიდან ჯარების ერთდროული გამოყვანა, რომლებიც უმალ დამოუკიდებლობისათვის მებრძოლ რესპუბლიკებს შეუსიეს და განათავსეს იქ სხვადასხვა სტატუსით). დაპირისპირებისა და გამორიცხვის კანონებით ჩვენი დისერტანტი მოურიდებლად აბათილებს ცნობილი ევროპელი მეცნიერების ყალბ, მოჩვენებით არგუმენტებს და ლაკონურად, ერთდროულად, განზოგადებულადაც ასაბუთებს მათ არარეალურ, არაპრაქტიკულ ხასიათს. როდესაც საქმე ეხება რეალური პრაქტიკული ცხოვრების სასტიკ სინამდვილეს თავისი ულმობელი კანონებით, ნიკოლაძე, რომლისთვისაც უცხო არაა სამართლიანობა, ადამიანური გრძნობები, პოზიტიური მეცნიერებისა და გონიერების კანონებით ხელმძღვანელობს. დასაწყისში ნ. ნიკოლაძე დაწვრილებით მიმოიხილავს საკითხის ყველა მხარეს უარყოფითი შედეგების ნიშნით. შემდეგ თანდათან მსჯელობის გზით გადადის მდგომარეობიდან გამოსვლის გზების ძიებაზე და მიდის არაერთ ლოგიკურ დასკვნამდე, რაც შედეგების პოზიტიურობას განაპირობებს. ხანგრძლივი მშვიდობიანობის დასამყარებლად სამი რამაა საჭირო: 1. გამოთავისუფლებული მუშახელის დასაქმება _ წარმოების საჭირო დარგების აღორძინება და ვაჭრობისათვის გასაღების ბაზრის უზრუნველყოფა; 2. მომხმარებელი საზოგადოების ჩამოყალიბება და 3. საზოგადოების, ადამიანების აღზრდა-განათლება, მათი მომზადება ქვეყნის ინტერესების სასარგებლოდ, საქვეყნო საქმისათვის თავდასადებად, გასარჯელად. დისერტანტის შრომის ძირითად მიზანს წარმოადგენს ცხადყოს განიარაღების საკითხის კავშირი თანამედროვე საზოგადოების რადიკალური რეორგანიზაციის აუცილებლობასთან, რაც ეკონომიურთან ერთად სოციალური პირობების გადაჭრასაც გულისხმობს. ნიკოლაძე იძლევა მოდელს საყოველთაო განიარაღებისათვის პირობების მომზადებისა და განიარაღებული მომავლის საზოგადოების საერთო სახის ფორმირებისა. ნიკოლაძე ჯერ დაწვრილებით მიმოიხილავს ყველა ამ სფეროს უარყოფითი შედეგების ნიშნით, ხოლო შემდეგ მსჯელობის გზით გადადის და თანდათან უთვალსაჩინოებს მკითხველს გამოსავლის გზებს. ნიკო ნიკოლაძე მიდის დადებით დასკვნამდე, რომელსაც მისთვის დამახასიათებელ ბრწყინვალე ლექსიკურ ფორმას აძლევს: _ “საერთო განიარაღებისაგან მოსალოდნელი სიკეთე ესოდენ აურაცხელია და შეუძლია იმდენი ბედნიერება მოგვანიჭოს, რომ ადრე იქნება თუ გვიან, უნდა გადავწყვიტოთ: ვძლიოთ ყოველგვარი დაბრკოლება, რომელიც წინ გადაეღობება რეორგანიზაციის განხორციელების საქმეს”. 135 წლის წინათ დაწერილი ეს შრომა, რომელმაც მის ავტორს იურიდიულ მეცნიერებათა დოქტორის წოდება მოუტანა, აქტუალური რჩება დღემდე. მასში გამოთქმული მოსაზრებები გასათვალისწინებელი იქნება მუდამ, მით უმეტეს დამოუკიდებლობის მაძიებელი ქვეყნისათვის, მოსალოდნელი უარყოფითი თუ დადებითი შედეგების გასათვალისწინებლად. ავიღოტ, თუნდაც მუდმივი ჯარის ბაზაზე სახალხო პოლიციის მოწყობა, რაც, ნიკოს აზრით, “კერაა ყოვლად ამაღლებულ პატრიოტულ გრძნობათა, რომელსაც უმაღლეს ხარისხამდე აჰყავს სახალხო განიარაღება, საზოგადოების გრძნობა, დისციპლინა და სოციალური თანასწორობა და რომელიც სახელმწიფოს სიძლიერეს განამრავლებს...” ასეთი გარდაქმნის აუცილებლობა არაერთხელ შეიქნა საჭირო და აუცილებელი ჩვენი ქვეყნის დამოუკიდებლობის ბოლო 10-15 წლის მანძილზე. პირველ შემთხვევაში ხელმძღვანელ სამხედრო პირთა უწიგნურობამ და უვიცობამ რა დღეც დაგვაყენა, საყოველთაოდ ცნობილია. მეორე გზის _ ბრძანების მორჩილებამ-ღა გადაგვარჩინა. ამდენად ცხადია, რაოდენ მნიშვნელოვანი და აუცილებელია ნიკო ნიკოლაძის ამ ნაშრომის გაცნობა და ცოდნა არა მარტო პოლიტიკოსების, ეკონომისტების, არამედ იურიდიულ და სამხედრო პირთათვისაც, საზოგადოებისათვის საერთოდ. შვილი _ გიორგი ნიკოლაძე _ თემა: “გეომეტრიულ ნაკვთთა უწყვეტი სისტემების შესახებ” _ 1928 წელი, 16 ივნისი. პარიზი, სორბონა. ნიკო ნიკოლაძის დისერტაციის დაცვიდან ზუსტად 60 წელი გავიდა. იმ წელიწადს თბილისში 85 წლის ასაკში გარდაიცვალა ნიკო ნიკოლაძე. გიორგი არ დასწრებია მამის დაკრძალვას. მას, სამეცნიერო მუშაობაში ჩაფლულს, არ შეატყობინეს მამის ჯერ მძიმე ავადმყოფობა და შემდეგ კი დაღუპვა. არადა სულ ორიოდე წლის წინ, 1926 წელს, ხელისუფლებამ ორივე მამა-შვილი სპეციალური მისიით მიავლინა ევროპის ქვეყნებში (გერმანია, საფრანგეთი, ინგლისი, იტალია, ბელგია და სხვა). გიორგი _ ერთი წლის ვადით “მათემატიკურ მეცნიერებაში დასახელოვნებლად და ელექტროქიმიის დარგში ზოგიერთი საკითხის შესასწავლად” (ერთი წლის შემდეგ ვადა ისევ ერთი წლით გაუხანგრძლივეს). დავალება საკმაოდ ფართოდ იყო ჩამოყალიბებული და არსებითად მოიცავდა გიორგი ნიკოლაძის სამეცნიერო და საინჟინრო ინტერესების მთელ ერთობლიობას როგორც მათემატიკის, ისე მეტალურგიის დარგში. გერმანიაში გიორგი გაეცნო სიმენსისა და ჰალსკეს ელექტრომანქანათმშენებელ ქარხანას. 1926 წლის სექტემბერში ბრიტანეთის გეოგრაფიული საზოგადოების სხდომაზე წაიკითხა ორი დიდი მოხსენება, რომლებშიც დამსწრეებს მოუთხრო საქართველოს გეოგრაფიული საზოგადოების დაარსებისა და საქართველოში ალპინიზმის მდგომარეობის შესახებ. მოხსენებებმა განსაკუთრებული ინტერესი და მოწონება დაიმსახურა. მათემატიკაში გიორგიმ მუშაობა დაიწყო 1927 წლის იანვარში, პარიზში, სორბონაში. ეს მუშაობა გაგრძელდა 1928 წლის შემოდგომამდე. ამ ხნის მანძილზე მან არაერთი რეფერატული თუ ორიგინალური ხასიათის მოხსენება გააკეთა, აღმოაჩინა არაერთი დებულება. შექმნა მთელი თეორია ალგებრული წირების ალგებრული სისტემების შესახებ, რამაც ბევრი ძველი საკითხი განაზოგადა და დააზუსტა და რომელიც საფუძვლად დაედო მის დისერტაციას. დისერტაციის დაცვა 1928 წლის 9 ივნისს შედგა. გიორგიმ მიიღო მათემატიკურ მეცნიერებათა დოქტორის ხარისხი და უმაღლესი შეფასება დაიმსახურა. როგორც ამბობენ, გიორგიმ ღირსეულად მოიპოვა მათემატიკურ მეცნიერებათა დოქტორის წოდება. ძლიერ კარგი აზრისა იყვნენ დისერტაციაზე სორბონის უნივერსიტეტის პროფესორი, პარიზის მეცნიერებათა აკადემიის წევრი ელ კარტანი და სხვა ცნობილი მათემატიკოსები. თვითონ გიორგიც კმაყოფილი იყო თავისი დისერტაციის შინაარსით, რადგან მასში ხედავდა რამდენიმე მნიშვნელოვან ახალ აღმოჩენას. ამავე დროს ფიქრობდა, მეტი დრო რომ დაეხარჯა ამ მასალაზე, უფრო ზოგადი და მნიშვნელოვანი გამოკვლევის დაწერა შეეძლო. გარდა ამისა, დისერტაციაში განხილულმა საკითხებმა გიორგის წინაშე აღძრეს მთელი რიგი ახალი სერიოზული პრობლემები, რომელთა დამუშავებას იგი შემდეგისათვის ფიქრობდა. მამის მსგავსად გიორგი ნიკოლაძის დისერტაციაც ცალკე წიგნად გამოვიდა იმავე წელს პარიზში, ხოლო დისერტაციაში შემავალი საკითხების ირგვლივ პარიზის აკადემიის “ანგარიშებში” ოთხი მისი შრომა გამოქვეყნდა. ამავე საკითხს მიუძღვნა მან მოხსენება მათემატიკოსთა საერთაშორისო კონგრესზე ბოლონიაში 1927 წელს. კონგრესს იგი ესწრებოდა, როგორც თბილისის უნივერსიტეტის წარმომადგენელი და თავმჯდომარეობდა კონგრესის ერთ-ერთ სხდომას. ყურადსაღებია ერთი მნიშვნელოვანი მომენტი გიორგის მრავალმხრივი მოღვაწეობიდან. მისი განსაკუთრებული სიყვარული მათემატიკისადმი ადრეული ბავშვობიდანვე იგრძნობოდა ყველაფერში. იგი სუნქავდა მათემატიკით, აზროვნებდა მათემატიკის კანონებით. ნიკო ნიკოლაძის მიერ დაარსებული დიდი ჯიხაიშის სკოლის პედაგოგებმა გიორგი და რუსუდან ნიკოლაძეებმა ვუკოლ ბერიძესთან ერთად 1918 წელს პირველებმა საქართველოში საფუძველი ჩაუყარეს სამეცნიერო და ტექნიკური ტერმინოლოგიის დამუშავებას მშობლიურ ენაზე (რაც მომდევნო წლებში თბილისის სახელმწიფო უნივერსიტეტში მეცნიერთა ჯგუფმა განაგრძო პროფ. ივანე ჯავახიშვილის ხელმძღვანელობით). ამ ტერმინოლოგიური მუშაობის პროცესს მათ ექსპერიმენტის ხასიათი მისცეს. კერძოდ, იმავე სკოლაში ისინი ცდილობდნენ თვლის ათობითი სისტემა დაენერგათ. ამ სისტემის შემოღების საჭიროება რამდენიმე პრაქტიკული მოსაზრებით იყო განპირობებული. კერძოდ: 1. სხვადასხვა მეცნიერთა აზრით, თვლის ათობითი სისტემა ერის ინტელექტუალური პოტენციალის განვითარებასა და კულტურის დონეზე მიუთითებს. 2. მოგეხსენებათ, ქართული თვლა და ანგარიში არეულია _ ათობით-ოცობითია. თვლის ათობითი სისტემა ოცობითისაგან განსხვავებით ბევრად უფრო ახლოს დგას ქართულ წერა-კითხვასთან და ანბანთან _ მსოფლიოში ყველაზე დახვეწილთან და მარტივთან. 3. თვლის ათობითი სისტემა ადვილად აღსაქმელ-გასააზრებელია მოზარდისათვის, რომლის კავშირი გარემოსთან პირველ საფეხურზე მაინც საგნობრივ-სახეობრივია და 4. თვლის ათობითი სისტემა, ოცობითთან შედარებით, სამუშაოდ ბევრად უფრო მოსახერხებელია განსაკუთრებით გამომთვლელ მანქანებზე მუშაობისას. აქედან შეიძლება დავასკვნათ, რამდენად ადრე განსაზღვრა და გათვალა გიორგიმ გამოყენებითი მათემატიკის როლი და მნიშვნელობა საზოგადოებრივ ცხოვრებაში და ენის პრაგმატული ფუნქცია ამასთან მიმართებაში. გამარტივებისაკენ შინაგანი მიდრეკილება, რაც ჯერ კიდევ XIX საუკუნის 70-იან წლებში ნიკომ ევროპაში ქართული შრიფტის გამარტივებაზე მუშაობით დაიწყო, მისმა შვილებმა _ გიორგიმ და რუსუდანმა მათემატიკის წმინდა პრაქტიკულ მხარეს დაუკავშირეს და პერსპექტივაში გაითვალისწინეს მისი ტექნიკური გამოყენების დიაპაზონი. ჯერ კიდევ საზღვარგარეთ წასვლამდე გიორგის დაებადა იდეა სრულიად ახალი სისტემის საანგარიშო მანქანის კონსტრუქციის შესახებ. მისთვის დამახასიათებელი სიდინჯისა და დაკვირვებული ხასიათის გამო მან მაშინვე არ გამოაქვეყნა თავისი გამოგონება, რადგან სრულყოფილად არ იცნობდა ყველა არსებულ გამომთვლელ მანქანას, რომლებსაც შეადარებდა თავის გამოგონებას. პარიზის საერთაშორისო გამოფენაზე საზღვარგარეთული მანქანების დათვალიერებისას იგი დარწმუნდა თავისი გამოგონების უპირატესობაში, რაც გამოიხატებოდა გიორგის გამოგონების შეუდარებელ სიმარტვესა და პერსპექტიულობაში. როგორც ცნობილმა ფრანგმა აკადემიკოსმა და გამომგონებელმა მორის დ’ოკანმა აღნიშნა, “იგი უფრო სანდოა, უფრო სწრაფად მოქმედებს უფრო იაფი ჯდება, გარდა ამისა იგი წმინდა ელექტრული მანქანაა, არავითარ მექანიკურ ნაწილებს არ შეიცავს და ამიტომ ადვილად არ ცვდება. გიორგის მანქანა ოთხივე მათემატიკურ მოქმედებას ასრულებს _ შეკრებას, გამოკლებას, გამრავლებას და გაყოფას. ამვე დროს, გამრავლებისა და გაყოფის დროს გიორგიმ ჭკუამახვილურად გამოიყენა მის მიერ სათანადოდ დამუშავებული ჟენაილის ჩხირების გრაფიკული მეთოდი”. მხოლოდ ამის შემდეგ გადაწყვიტა გიორგიმ თავისი აღმოჩენის გამოქვეყნება, მაგრამ ისე მოკლედ და ზოგადად, რომ სხვებს, უცხოელებს არ შესძლებოდათ მისი გამოყენება. აღმოჩენამ მაშინვე საერთო ყურადღება მიიპყრო და მოწონება დაიმსახურა. მის შესახებ აღტაცებული აზრი გმოთქვა ამ დარგში მორის დოკანმა . გაზეთებმა ცნობები გამოაქვეყნეს, ევროპულმა და ამერიკულმა ფირმებმა შესთავაზეს გიორგის თავისი გამოგონების რეალიზაცია და გამოყენება, მაგრამ გიორგის არ უნდოდა იგი უცხოელების ხელში ჩაეგდო. ის ფიქრობდა დისერტაციის დაცვის შემდეგ შინ _ საქართველოში დაბრუნებულს გულდასმით დაემუშავებინა თავისი არითმომეტრის მოდელი, მოემზადებინა და ხმარებაში გაეშვა. აკად. გ. ჭოღოშვილის აზრით, სამწუხაროდ, ნაადრევმა სიკვდილმა საშუალება არ მისცა მას შეესრულებინა ეს განზრახვა”, ხოლო აკად. ა. ბოგოლიუბოვი დაბეჯითებით აცხადებს: “მოდელის აგებას გიორგი ნიკოლაძე შეუდგა უკვე საქართველოში დაბრუნების შემდეგ. მოდელი ტექნიკურ მუზეუმს გადაეცა მოსკოვში და იქ იყო გამოფენილი ერთ-ერთ ექსპოზიციაზე. დაახლოებით 1936 წელს მოდელი დაიკარგა და აქამდე ვერ მოხერხდა მისი აღმოჩენა. შემორჩენილი არაა არც აღწერა, არც ნახაზები. ამიტომ მისი აღდგენა ძნელია. მანქანის არსის აღმწერი ერთადერთი დოკუმენტი არის გიორგი ნიკოლაძის მიერ შედგენილი საპატენტო აღწერა. გამოგონება არის ტექნიკის ისტორიაში პირველი ცდა სათვლელი მანქანა აიგოს სრულიად ახალ პრინციპზე ელექტრომაგნიტური კავშირების გამოყენებით. ეს არსებით ინტერესს წარმოადგენს”. ამ გამოგონებით გიორგი ნიკოლაძე ელექტროგამომთვლელი მანქანებისა და კომპიუტერული ტექნიკის განვითარების სათავეებთან დგას რამდენიმე ათეული წლით ადრე. ლია ბიბილეიშვილი დიდი ჯიხაიშის ნიკო ნიკოლაძის სახლ-მუზეუმის დირექტორი


მორიელის კუდში – Astronet.Ge 15/09/2012 No comments ნისლეულები M7 – ყველაზე უფრო გამორჩეული გაფანტული ვარსკვლავური გროვა ღამის ცაზე. გროვა, რომელიც ძირითადათ ელვარე ცისფერი ვარსკვლავებისგან შედგება, შეუიარაღებელი თვალით მორიელის თანავარსკვლავედის კუდში ჩანს. მისი ასაკი დაახლოებით 200 მილიონი წელია, იქმადე მანძილი დაახლოებით 1000 სინათლის წელი, სიგანე კი 25 სინათლის წელი. დიდი დაყოვნებით გაკეთებული ფოტო, ნამიბიის ტერიტორიიდანაა გადაღებული(აფრიკა). გროვა M7 ჯერ კიდევ პტოლემეუსმა შეამჩნია, ჩვენი ერის 130-ე წელს. ფოტოზე ასევე ჩანან ბნელი მტვრის ღრუბლები და ჩვენი გალაქტიკის ცენტრის მილიონობით ფონური ვარსკვლავი. ანტარესიდან სამხრეთით, ნისლეულებით მდიდარ მორიელის თანავარსკვლავედის კუდში, ემისიური ნისლეული IC 4628 მდებარეობს. მასიური ცხელი ვარსკვლავები, რომელთა ასაკი სუ რაღაც რამდენიმე მილიონი წელია, ნისლეულს უხილავი ულტრაიისფერი(1) სხივებით ანათებს, რომელიც ატომებიდან ელექტრონებს აგდებს. ეს ელექტრონები ატომებთან რეკომბინირებენ და ხილულ სინათლეს ქმნიან, რომელშიც წყალბადის წითელი ნათება ჭარბობს. ნისლეულამდე 6000 სინათლის წლის მანძილით, გამოსახულება 250 სინათლის წლის ზომის სივრცს მოიცავს, ხოლო ცაზე მისი ზომა ოთხი სავსე მთვარის დისკოს ხელაა. კატალოგში ეს ნისლეული Gam 56-ის სახელით არის შეტანილი, ავსტრალიელი ასტრონომის ქოლინ სთენლი გამის საპატივცემულოდ. თუმცა, ასტრონომიისა და ზღვის პროდუქტების მოყვარულები ამ კოსმოსურ ღრუბელს კრევეტისმაგვარსაც უწოდებენ. M7 - ყველაზე უფრო გამორჩეული გაფანტული ვარსკვლავური გროვა ღამის ცაზე.Gam 56. Previous Post:კიდევ ერთი ასტეროიდი დედამიწასთან ახლოს Next Post:ისევ მარსული ”მოცვი”


text: ისრაელის არმიის რადიო იუწყება, რომ სირიელმა მეამბოხეებმა დაიპყრეს პოზიცია გოლანის მაღლობებზე - გადასასვლელი ისრაელსა და სირიას შორის ზავის ხაზზე. ცნობაში საუბარია კუნეიტრას გადასასვლელზე, რომელიც გოლანის მაღლობების ცენტრალურ ნაწილში მდებარეობს. ამ ინფორმაციას ადასტურებენ ბრიტანეთში დაფუძნებული ორგანიზაცია „სირიის ადამიანის უფლებათა ობსერვატორია" და ავსტრიის თავდაცვის სამინისტრო, რომლის გაეროს მშვიდობისდამცველებიც ამ რეგიონს აკონტროლებენ. ავსტრია აცხადებს, რომ მშვიდობისდამცველებმა უკან დაიხიეს, ისინი არ დაშავებულან. გოლანის მაღლობების უდიდესი ნაწილი ისრაელმა 1967 წელს, ექვსდღიანი ომის დროს დაიპყრო სირიისაგან.


1873 1873 (ათას რვაას სამოცდაცამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-8 დეკადის მე-3 წელი. სექციების სია - 1 მოვლენები - 2 დაიბადნენ - 3 გარდაიცვალნენ მოვლენები[რედაქტირება | წყაროს რედაქტირება] - 1 მაისი : ქ. ვენაში გაისხნა მე-6 საერთაშორისო გამოფენა (31 ოქტომბრამდე). - დეივიდ ლივინგსტონის დასახმარებლად აღმოსავლეთ აფრიკაში ჩასულ ვერნი ლოვიტ კამერონს ის გარდაცვლილი დახვდა. დაიბადნენ[რედაქტირება | წყაროს რედაქტირება] იანვარი[რედაქტირება | წყაროს რედაქტირება] - 1 იანვარი : მარიანო ასუელა — მექსიკელი მწერალი (გ.1952) თებერვალი[რედაქტირება | წყაროს რედაქტირება] - 2 თებერვალი : კონსტანტინ ფონ ნოირათი — გერმანელი დიპლომატი და პოლიტიკური მოღვაწე (გ.1956) მარტი[რედაქტირება | წყაროს რედაქტირება] - 10 მარტი : იაკობ ვასერმანი — გერმანელი მწერალი (გ.1934) - 22 მარტი : ჯულიეტა ლანტერი - იტალიელი-არგენტინელი ფიზიკოსი, მოაზროვნე, არგენტინაში ქალთა უფლებების დამცველი და სოციალური მოძრაობის მხარდამჭერი. - 27 მარტი : ქრისტეფორე III — სრულიად საქართველოს კათოლიკოს-პატრიარქი 1927-1932 (გ.1932) აპრილი[რედაქტირება | წყაროს რედაქტირება] - 1 აპრილი : სერგეი რახმანინოვი — რუსი კომპოზიტორი (გ.1943) მაისი[რედაქტირება | წყაროს რედაქტირება] - 19 მაისი : ევდოშვილი, იროდიონ — ქართველი პოეტი-რევოლუციონერი ივნისი[რედაქტირება | წყაროს რედაქტირება] ივლისი[რედაქტირება | წყაროს რედაქტირება] აგვისტო[რედაქტირება | წყაროს რედაქტირება] სექტემბერი[რედაქტირება | წყაროს რედაქტირება] - 8 სექტემბერი : ჟარი, ალფრედ — ფრანგი მწერალი (გ.1907) ოქტომბერი[რედაქტირება | წყაროს რედაქტირება] ნოემბერი[რედაქტირება | წყაროს რედაქტირება] დეკემბერი[რედაქტირება | წყაროს რედაქტირება] - 13 დეკემბერი : ბრიუსოვი, ვალერი — რუსი პოეტი და კრიტიკოსი თარიღი უცნობია[რედაქტირება | წყაროს რედაქტირება] გარდაიცვალნენ[რედაქტირება | წყაროს რედაქტირება] იანვარი[რედაქტირება | წყაროს რედაქტირება] - 9 იანვარი : ნაპოლეონ III — საფრანგეთის უკანასკნელი იმპერატორი (დ.1808)


text: 27 იანვარი — გრიგორიანული კალენდრის 27-ე დღე. წლის ბოლომდე დარჩენილია 338 დღე (ნაკიან წელში — 339). დღის მოვლენები 98 : ტრაიანე რომის იმპერატორი გახდა ნერვას გარდაცვალების შემდეგ. 1695 : მუსტაფა II ოსმალეთის სულთანი ხდება აჰმედ II-ის გარდაცვალების შემდეგ. 1785 : აშშ-ში პირველი საზოგადოებრივი უნივერსიტეტი — ჯორჯიის უნივერსიტეტი დაარსდა. 1736 : ჩამოაგდეს პოლონეთის უკანასკნელი მეფე. 1820 : რუსეთის ექსპედიციამ ფადეი ბელინსჰაუზენისა და მიხაილ ლაზარევის ხელმძღვანელობით, ანტარქტიკა აღმოაჩინა. 1944 : ლენინგრადი ორწლიანი ბლოკადისაგან განთავისუფლდა. 1967 : კენედის კოსმოდრომზე გაჩენილმა ხანძარმა კოსმოსური ხომალდი „აპოლო-1“ გაანადგურა და სამი ასტრონავტის სიცოცხლე შეიწირა. 1967 : სამოცზე მეტი ქვეყანა ხელს აწერს კოსმოსური სივრცის ხელშეკრულებას, რითაც კოსმოსში ბირთვული იარაღი აიკრძალა. 2009 : რუსეთის მეთექვსმეტე პატრიარქი გახდა სმოლენსკის და კალინინგრადის მიტროპოლიტი კირილე. 2018 : მილოშ ზემანი ჩეხეთის პრეზიდენტად მეორე ვადით აირჩიეს. 2020 : ამერიკელი კალათბურთელი კობი ბრაიანტი, მისი ქალიშვილი ჯიჯი და კიდევ შვიდი ადამიანი შვეულმფრენის ჩამოვარდნის შედეგად კალიფორნიაში, კალაბასის სიახლოვეს დაიღუპნენ. 2023 : თეირანში აზერბაიჯანის საელჩოზე თავდასხმის შედეგად 1 ადამიანი დაიღუპა, ხოლო 2 — დაიჭრა. ამ დღეს დაბადებულნი 1216 ან 1217 : ზაბელი — კილიკიის სომეხთა სამეფოს დედოფალი (1219–1252). 1571 : აბას I — ირანის შაჰი (1587–1629) 1756 : ვოლფგანგ ამადეუს მოცარტი — ავსტრიელი კომპოზიტორი. 1808 : დავიდ შტრაუსი — გერმანელი ფილოსოფოსი 1820 : ხუან კრისოსტომო ფალკონი —ვენესუელი პრეზიდენტი (186–1868) 1826 : მიხეილ სალტიკოვ-შჩედრინი — რუსი მწერალი. 1848 : ტოგო ჰეიჰაჩირო — იაპონელი სამხედრო-საზღვაო მოღვაწე. 1859 : ვილჰელმ II — პრუსიის მეფე (1888–1918) 1870 : იუჰო კუსტი პაასიკივი — ფინელი პოლიტიკური მოღვაწე 1887 : ნოე ყიფიანი — ქართველი გეოლოგი 1888 : ვიქტორ მორიც გოლდშმიდტი — ნორვეგიელი გეოქიმიკოსი და გეოფიზიკოსი. 1891 : იოსებ ასლანიშვილი — ქართველი ექიმი-ენდოკრინოლოგი, მთამსვლელი და საზოგადო მოღვაწე. 1897 : სერგეი ასლამაზიანი — სომეხი კომპოზიტორი. 1901 : ვიქტორას კუპრიავიჩუსი — ლიტველი კომპოზიტორი 1906 : სარა აშურბეილი — აზერბაიჯანელი ისტორიკოსი 1921 : დონა რიდი — ამერიკელი მსახიობი. 1925 : სუფი აბუ ტალიბი — ეგვიპტის პოლიტიკური მოღვაწე 1926 : ინგრიდ ტულინი — შვედი მსახიობი 1934 : ფედერიკო მაიორ სარაგოსა — ესპანელი პოლიტიკოსი, მწერალი 1939 : ტიგრან მანსურიანი — სომეხი კომპოზიტორი 1940 : მირჩა სნეგური — მოლდოვის მეორე პრეზიდენტი (1997–2001). 1944 : ნიკ მეისონი — როკ-ჯგუფ პინკ ფლოიდის დრამერი. 1949 : მზია კვირიკაშვილი — ქართველი მსახიობი, იუმორისტი 1957 : ნინო ქაჯაია — ქართველი მთარგმნელი. 1960 : სამია სულუჰუ — ტანზანიელი პოლიტიკოსი 1964 : ნინო გვენეტაძე — საქართველოს უზენაესი სასამართლოს თავმჯდომარე 1968 : დიმიტრი ობოლაძე — ქართველი სპორტული ჟურნალისტი და კომენტატორი. 1968 : ტრიკი — ინგლისელი რეპერი 1974 : ულე-ეინარ ბიორნდალენი — ნორვეგიელი სპორტსმენი 1978 : ალექსანდრე მიქაბერიძე — ქართველი იურისტი, მწერალი და ისტორიკოსი 1979 : როზამუნდ პაიკი — ინგლისელი მსახიობი 1980 : მარატ საფინი — რუსი ყოფილი პროფესიონალი ჩოგბურთელი 1984 : დაჩი ფოფხაძე — ქართველი ფეხბურთელი 1984 : თეონა ქუმსიაშვილი — ქართველი მომღერალი 1986 : გიორგი ლორია — ქართველი ფეხბურთელი 1987 : Rucka Rucka Ali — ამერიკელი რეპერი ამ დღეს გარდაცვლილნი 457 : მარკიანე — ბიზანტიის იმპერატორი. 1901 : ჯუზეპე ვერდი — იტალიელი კომპოზიტორი. 1921 : ილია ალხაზიშვილი — ქართველი მწერალი, მეცნიერი და საზოგადო მოღვაწე. 1949 : ბორის ასაფიევი — რუსი მუსიკათმცოდნე და კომპოზიტორი. 1972 : რიხარდ კურანტი — ამერიკელი მათემატიკოსი. 1986 : ლილი პალმერი — გერმანელი მსახიობი. 2008 : სუჰარტო — ინდონეზიის მეორე პრეზიდენტი. 2010 : ჯერომ სელინჯერი — ამერიკელი რომანისტი. 2018 : ინგვარ კამპრადი — შვედი ბიზნესმენი და იკეას დამფუძნებელი. 2020 : გომარ სიხარულიძე — ქართველი კომპოზიტორი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა ნინო — ნინოობა ღირსნი მამანი, რომელნი მოისრნენ სარკინოზთაგან სინასა და რაითას:საბა, ისაია, მოსე და მოწაფე მისი მოსე; იერემია, პავლე, ადამი, სერგი, დომნი, პროკლე, ისააკი, იპატი, მაკარი, მარკოზი, ბენიამინი, ევსევი და ილია ღირსი იოსები ღირსი თეოდულე ღირსი სტეფანე იხილეთ აგრეთვე სხვა თვეები: 0127


text: შტაინბირი შტაინბირი (წარმოითქმის [ˈʃtaɪnˌbiːɐ], გერმანულად ქვის ლუდი) — ლუდის ტიპი, რომელიც მე-20 საუკუნემდე კარინტიაში წამყვანი ადგილი ეკავა. იგი ასევე გავრცელებული იყო სკანდინავიაში, ფრანკონიაში და სამხრეთ-დასავლეთ გერმანიაში. შტაინბირი იხარშება ხის კასრებში. სახელი წარმოიშვა ცხელი ქვებისაგამ, რომლებსაც კასრებში აწყობდნენ, რათა წარმოებისთვის სასურველი ტემპერატურა მიეღოთ. გავარვარებული ქვა მოქმედებს პირდაპირ ალაოზე და საბოლოოდ ლუდს კარამელისა და მურის გემოს აძლევს. ეს იყო ტრადიციული ხარშვის მეთოდი; მაღალ–ფერმენტირებადი საფუარი და ეთერის ხილის გემო, დიდხანს არ ნარჩუნდებოდა და შესაბამისად, ლუდის დიდი ხნით შენახვა არ ხერხდებოდა. შტაინბირს, ჩვეულებრივ, არ ფილტრავდნენ.


text: რეგისტრაცია დაგავიწყდა პაროლი? შემსრულებელი: Frank Ifield Frank Ifield (born 30 November 1937) his full name is Francis Edward Ifield is an Australian/English easy listening country music singer. He emigrated to Australia when he was 11 years old. Frank Ifield on Last.fm . ჩემი დამთხვევები სამწუხაროდ, მომხამარებელი, ვისაც მოსწონს "Frank Ifield" არ მოიძებნა გაიგე, რა მუსიკა მოსწონს ამ გოგოებს! არც ერთი ფოტოებიანი მომხმარებელი არა არის ნაპოვნი, რომელიც უპასუხებდა ამ კითხვას მეტის ნახვა: ▼ მინდა აქ! შენ გნახავს 265 ბიჭი Flirtic.ge – ახალი სოციალური ქსელი მეგობრების შესაძენად! იყავი მხიარული და კომუნიკაბელური - ჩვენ შემოგთავაზებთ ახალ მეგობრებს. გულწრფელად უპასუხე კითხვებს და ჩვენ გიპოვით მეწყვილეს. კომპანია: ჩვენს შესახებ მოხმარების წესები ბლოგი კონტაქტი დახმარება მონაცემების დაცვა შემოგვიერთდით: Copyright © 2017 Flirtic Change language ▼


რამდენად საყურადღებოა პნევმოკოკური მენინგიტი? ინფექციის წყაროა პნევმოკოკური ინფექციის სხვადასხვა ფორმით დაავადებული ან პნევმოკოკის ჯანმრთელი მტარებელი ადამიანი. დაინფიცირება ხდება აეროგენული გზით. პნევმოკოკი იწვევს როგორც მძიმე ასევე მსუბუქ დაავადებებს. პნევმოკოკები ხშირად ლოკალიზდებიან ცხვირსა და ხახაში და უმრავლესობა ატარებს ბაქტერიას უსიმპტომოდ სხდადასხვა პერიოდით. ზოგ შემთხვევაში ბაქტერიები ცხვირიდან და ხახიდან სისხლის გზით შეიძლება მოხვდეს ტვინის გარსებში და გამოიწვიოს მენინგიტი. შესაძლებელია პნევმოკოკების ასპირაცია ცხვირიდან და ხახიდან ფილტვებში, რასაც თან სდევს პნევმონიის განვითარება. ასევე შესაძლებელია გავრცელდეს მიმდებარე ორგანოებზე, როგორიცაა შუა ყური და სინუსები, რის შედეგადაც ვითარდება შუა ყურის ანთება (ოტიტი) და სინუსიტი. სხვადასხვა კვლევებით დადგენილია, რომ პნევმონიების 70 %, ბაქტერიული მენინგიტების 15%, ოტიტების 25% - პნევმოკოკით არის გამოწვეული. პნევმოკოკურიმენინგიტით 2 წლამდე ასაკის ბავშვები ან 40 წელს გადაცილებული ზრდასრულები ავადდებიან. დაავადების განვითარების რისკფაქტორებს წარმოადგენს ქრონიკული ოტიტი და სინუსიტი, მასტოიდიტი, ქალას ტრავმა, ალკოჰოლიზმი, იმუნური დარღვევები. გამოსავალი ზოგჯერ ლეტალურია. პნევმოკოკური მენინგიტის გადატანის შემდეგ, არც თუ იშვიათია ნერვოლოგიური გართულებები და ინვალიდობა. როგორია პნევმოკოკური მენინგიტის გავრცელება საქართველოში? ბოლო წლებში საქართველოში ყოველწლიურად პნევმოკოკური მენინგიტის საშუალოდ 10 შემთხვევა რეგისტრირდება, თუმცა ეს ამ დაავადების გავრცელების ჭეშმარიტ სურათს არ ასახავს. ამის მიზეზი არის ის, რომ პნევმოკოკური მენინგიტის (ისევე როგორც სხვა ბაქტერიული მენინგიტების) საბოლოო დიაგნოზის დასმისათვის აუცილებელია პნევმოკოკის აღმოსაჩენი სხვადასხვა ლაბორატორიული ტესტის (მათ შორის. ბაქტერიოლოგიური კვლევა) ჩატარება, რომელზეც მნიშვნელოვნად ახდენს გავლენას ექიმთან მიმართვამდე ან ამ ტესტების ჩატარებამდე ანტიბიოტიკებით მკურნალობის დაწყება. როგორ უნდა გავიგო, ვარ თუ არა პნევმოკოკური მენინგიტით ავად? ზემოთ ჩამოთვლილი, მენინგიტისათვის დამახასიათებელი სიმპტომების არსებობისას, აუცილებელია ექიმთან მიმართვა, ხშირად საათებს და წუთებსაც კი გადამწყვეტი მნიშვნელობა აქვს. ანამნეზური მონაცემებისა და გასინჯვის საფუძველზე, ექიმი იღებს გადაწყვეტილებას პაციენტის შესაბამის სტაციონარში მოთავსების შესახებ. მენინგიტის დიაგნოზის დასადგენად, აუცილებელია თავზურგტვინის სითხის (ლიქვორის) აღება, რომელსაც ატარებს პროფესიონალი. სითხის კლინიკური და ბიოქიმიური ლაბორატორიული კვლევების საფუძველზე დგინდება სავარაუდოდ ბაქტერიული მენინგიტის დიაგნოზი, და ინიშნება ადექვატური მკურნალობა. ხოლო გამომწვევის დადგენის მიზნით, თავზურგტვინის სითხეზე ტარდება დამატებითი ლაბორატორიული კვლევები. თუმცა, მკურნალობა ინიშნება ამ უკანასკნელი კვლევის შედეგის მიღებამდე. პნემვიკოკური მენინგიტის გადატანის შემდეგ შესაძლოა ადგილი ქონდეს ნევროლოგიურ გართულებებს. რა შეიძლება გაკეთდეს იმისათვის რომ თავიდან იყოს აცილებული პნევმოკოკური მენინგიტი? პნევმოკოკური ინფექციის პრევენციის მთავარი ღონისძიებაა - ვაქცინაცია. მოწოდებულია პნევმოკოკური კონიუგირებული ვაქცინა (PCV), რომელიც საქართველოში იმუნიზაციის ეროვნულ კალენდარში, როგორც სავალდებულო ვაქცინაცია, შევიდა 2014 წლიდან. ვაქცინაცია ტარდება 2, 3 და 12 თვის ასაკში, ამ ასაკში ჩასატარებელ სხვა ვაქცინებთან ერთად. აღნიშნული ვაქცინა დაიცავს ბავშვს მხოლოდ ამ ვაქცინაში შემავალი პნევმოკოკური სეროტიპებისაგან გამოწვეული დაავადებებისაგან.


საქართველოს მთავრობის განკარგულება No821 21 დეკემბერი, 2007 ,,საქართველო-აზერბაიჯანის ეკონომიკური თანამშრომლობის ერთობლივი სამთავრობათაშორისო კომისიის საქართველოს მხარის შემადგენლობის დამტკიცების შესახებ" საქართველოს მთავრობის 2004 წლის 7 ივნისის N45 განკარგულებაში ცვლილებების შეტანის თაობაზე 1. ,,საქართველო-აზერბაიჯანის ეკონომიკური თანამშრომლობის ერთობლივი სამთავრობათაშორისო კომისიის საქართველოს მხარის შემადგენლობის დამტკიცების შესახებ" საქართველოს მთავრობის 2004 წლის 7 ივნისის N45 განკარგულებით დამტკიცებულ დანართში შეტანილ იქნეს ცვლილება და ჩამოყალიბდეს შემდეგი რედაქციით: ,,საქართველო-აზერბაიჯანის ეკონომიკური თანამშრომლობის ერთობლივი სამთავრობათაშორისო კომისიის საქართველოს მხარის შემადგენლობა: ვლადიმერ გურგენიძე - საქართველოს პრემიერ-მინისტრი, კომისიის თავმჯდომარე გიორგი არველაძე - საქართველოს ეკონომიკური განვითარების მინისტრი ბადრი ბიწაძე - საქართველოს შინაგან საქმეთა მინისტრის მოადგილე, საქართველოს სასაზღვრო პოლიციის უფროსი პაატა ბოლაშვილი - საქართველოს ეროვნული უშიშროების საბჭოს მდივნის მოადგილე გიორგი გაბაშვილი - საქართველოს კულტურის, ძეგლთა დაცვისა და სპორტის მინისტრი ნიკოლოზ გილაური - საქართველოს ფინანსთა მინისტრი გრიგოლ გობეჯიშვილი - საქართველოს ფინანსთა სამინისტროს სახე-ლმწიფო საქვეუწყებო დაწესებულების - შემოსავლების სამსახურის უფროსი ირაკლი ეზუგბაია - შპს ,,საქართველოს რკინიგზის" გენერალური დირექტორი ირაკლი თაქთაქიშვილი - საქართველოს ეკონომიკური განვითარების სამინისტროს სახელმწიფო საქვეუწყებო დაწესებულების - ერთიანი სატრანსპორტო ადმინისტრაციის უფროსი ჯემალ ინაიშვილი - საქართველოს სავაჭრო-სამრეწველო პალატის პრეზიდენტი ბაკურ კვეზერელი - საქართველოს სოფლის მეურნეობის მინისტრის პირველი მოადგილე ვახტანგ ლეჟავა - საქართველოს ეკონომიკური განვითარების მინისტრის პირველი მოადგილე ნიკოლოზ ნათბილაძე - საქართველოს საგანგებო და სრულუფლებიანი ელჩი აზერბაიჯანის რესპუბლიკაში დავით პაპინაშვილი - საქართველოს საგარეო საქმეთა სამინისტროს ევროპულ საქმეთა დეპარტამენტის მეორე ევროპული სამმართველოს I მდივანი, კომისიის მდივანი ნიკოლოზ ფრუიძე - საქართველოს შრომის, ჯანმრთელობისა და სოციალური დაცვის მინისტრის მოადგილე გრიგოლ ქათამაძე - საქართველოს საგარეო საქმეთა მინისტრის მოადგილე ბათუ ქუთელია - საქართველოს თავდაცვის მინისტრის პირველი მოადგილე ირაკლი ღვალაძე - საქართველოს გარემოს დაცვისა და ბუნებრივი რესურსების მინისტრის პირველი მოადგილე ბელა წიფურია - საქართველოს განათლებისა და მეცნიერების მინისტრის მოადგილე ალექსანდრე ხეთაგური - საქართველოს ენერგეტიკის მინისტრი ზურაბ ჯანჯღავა - შპს ,,საქართველოს ნავთობისა და გაზის კორპორაციის გენერალური დირექტორი.". 2. განკარგულება ძალაშია ხელმოწერის დღიდან. პრემიერ-მინისტრი ვლადიმერ გურგენიძე


საქართველოს სათხილამურო ფედერაციის ვიცე-პრეზიდენტმა, ეკა გაბაშვილმა რადიო თავისუფლებას გუდაურიდან უამბო, რომ საბაგიროზე მომხდარი ავარიით გამოწვეულ რთულ ვითარებაზე მაშველებმა მყისიერი რეაგირება მოახდინეს. ეკა გაბაშვილის ინფორმაციით, მაშველებმა ეფექტურად იმოქმედეს როგორც საბაგიროდან გადმოხტომის შედეგად დაშავებულებისთვის პირველადი დახმარების გაწევისას, ისე დიდ სიმაღლეზე დარჩენილთა ევაკუაციის დროს. ეკა გაბაშვილის შეფასებით, როგორც ჩანს, საბაგიროზე მომხდარი ავარიის მომენტში, ყველაზე საფრთხის შემცველ ადგილებზე ისხდნენ გამოცდილი მოთხილამურეები, რომლებმაც იცოდნენ, რომ უნდა ჩ 00004000 ამომხტარიყვნენ და დინებას არ უნდა გაჰყოლოდნენ. საქართველოს სათხილამურო ფედერაციის ვიცე-პრეზიდენტის ინფორმაციით, მომხდარის გამო გუდაურში პანიკა არ შეინიშნებოდა და ერთადერთი, რაც ყველას აწუხებს და ყველას სურვილია, რომ დაშავებულების მდგომარეობა გაუმჯობესდეს. „პანიკა უფრო ქალაქიდან იყო წამოსული“ - განაცხადა ეკა გაბაშვილმა. მისივე თქმით, გუდაურში მყოფთა ნაწილმა კურორტის დატოვება გადაწყვიტა, თუმცა, ამის მიზეზი ამინდის გაუარესებაა. საქართველოს სათხილამურო ფედერაცია ამ დღეებში გუდაურში ატარებდა საქართველოს თასის გათამაშებას. ამ დროისთვის არსებული წინასწარი, ოფიციალუარი ინფორმაციით, ავარიულად გაჩერების შემდეგ საბაგირო უკუსვლით ამოძრავდა. დაშავდა ათამდე ადამიანი.


ნამდვილი დეტექტიური გამოცანა მკვლელობის ადგილიდან - მარაო.გე 18:51 / 11-09-2018 გამოსცადეთ საკუთარი თავი. დააკვირდით ფოტოს და გამოიცანით, ეს მკვლელობაა თუ სუიციდი? თქვენი ვარაუდი კომენტარებში დაასაბუთეთ. ნუ იჩქარებ პასუხის ნახვას... ჩვენ ვფიქრობთ, რომ ეს მკვლელობაა. აგიხსნით რატომაც... პირველი, რასაც ყურადღება უნდა მიაქციოთ, თაროზე დადებული ნივთებია. როგორც ხედავთ, კალამიც, კოლაც და საფერფლეც მარცხენა მხარეს დევს, რაც იმას ნიშნავს, რომ ქალი ცაცია იყო. გვამს იარაღი კი მარჯვენა ხელში უჭირავს, რაც ეჭვს იწვევს. კალამი მარცხნივ გვეუბნება, რომ წერილი მსხვერპლის დაწერილია, მაგრამ არ ვიცით, ეს სიკვდილის წინ დაწერილი წერილია თუ არა. მიუხედავად იმისა, რომ გარეთ ღამეა, ნათურა გამორთულია. ეს უცნაურია, რადგან ფაქტია, რომ მსხვერპლს ცუდი მხედველობა ჰქონდა (ამას სათვალე ამტკიცებს). შესაძლებელია, ის რაღაცას წერდა, როცა გარეთ დღე იყო. თუ ასეა, ეს წერილი სიკვდილის წინ დაწერილი ვერ იქნება. სისხლის წვეთები გვეუბნება იმას, რომ თუ მსხვერპლს პისტოლეტი მარჯვენა ხელში ეჭირა, ის მაგიდისგან და კედლისგან ზურგით უნდა მჯდარიყო. ასეთ შემთხვევაში, ტყვია არ უნდა ეგდოს იქ, სადაც ახლა გდია. ცალი შლოპანცი, გადაყირავებული სკამი, სანათის გამოძრობილი კაბელი შესაძლოა ბრძოლის ნიშნები იყოს. ქალს ხელში ჩაუმწვარი სიგარეტი უჭირავს, რაც ასევე უცნაურია. როგორც წესი, ადამიანი სუიციდის წინ ყველა საქმეს ასრულებენ. რამდენი დრო დაგჭირდათ ამის მისახვედრად თქვენ? ჩემი აზრით თვითმკვლელობაა ანუ სუიციდი. სკამი მაშინ გადავარდა როხა მჯდომის სიკვდილის შემდეგ ბალანსი დაკარგა . შტეფსელიდან გორთული ფარანი კი ბევრს არაფერს ნიშნავს . მაგიდაზე მიყრილ მოყრილი არაფერია პირიქით ყველაფერი წესრიგშია . რახან ცაციაა იმას არ ნიშნავს სასროლს მარჯვენა ხელით ვერ აიჭერდა და ვერ ისროდა . შხწფები კედელზე კი იმის მთქმელია რომ ფანჯრიდან ზურგშექცევით იჯდა და ნასოლი ტყვია სხეულიდან გავადნის შემდეგ მიეშხეფა კედელს . გვამიც იქტკენაა გადავარდნილი .მკვლელობა რომ იყოს ადამიანის ინსტიქტი ყოველთვის სიცოცხლის გადარჩენისკენაა მიდრეკილი და საბრძოლველად რაღაცას მაინც ჩაებღაუჭებოდა და ლარნაკს მაინც გატეხდა ან საწერ კალამს საფერფლეს ისროდა . ჩემი აზრით თვით -მკვლელობასთან გვაქვს საქმე . 02:44 / 20-09-2018 პისტოლეტით თვითმკვლელი იარაღს ხელში ვერ შეინარჩუნებდა. 21:03 / 19-09-2018 ყველაზე ადვილია სისხლის კვალი კედელზე არის თავის ქალის საპირისპიროდ, იარაღი უჭირავს მარჯვენა ხელში შესაბამისად მარჯვენა საფეთქელიდან ტყვია მარცხნივ გავიდოდა და სისხლის შხეფებიც საპირისპიროდ იკნებოდა დაღვრილი, აქ კი კედელზეა ანუ გასროალ მოხდა თავის ქალის მარცხენა საფეთქელიდან. ეს მკვლელობაა 14:13 / 19-09-2018 თავის მოკვლა რომ დავაპირო ჯერ ბოლომდე მოვწევ სიგარეტს ყველა ესე მგონია 21:38 / 18-09-2018 როცა ვეწევი და თან საქმეს ვაკეთებ სიგარეტიც მარცხენა ხელში მიჭირავს და ყავა იქნება წვენი, ჩაი თუ კოკაკოლა ისიც მარცხენა მხარეს მიდევს ამიტომ ცაციაზე არ მიფიქრია. ჩემი ყურადღება მიიქცია იმან რომ წესით ფანჯრის მხარეს უნდა იჯდეს ტვითმკლელობის დროს და აქ ჩანს რო ფანჯრისკენ ზურგით იჯდა . 18:20 / 14-09-2018 თავიდანვე გამოიკვეთა, რომ მემარცხენე იყო, შესაბამისად იარაღის მარჯვენა ხელში არსებობამ და სისხლის ასევე მარჯვენა მხარეს შხეფებმა, დაბადა აზრი რომ იყო მკვლელობა.


17 მაისი: სეკულარიზმი, რელიგია და საჯარო სივრცე


ლეგენდები – პანიკის დრო არაა როჯერსმა ამ სეზონში ძალიან ცუდად დაიწყო – სამი ტურის შემდეგ გუნდმა მხოლოდ ერთი ქულა მოიპოვა. ფანები ამას ძირითადად სატრანსფერო პოლიტიკასა და გუნდში 9 ნომრის არ ყოფნას აბრალებენ. თუმცა “ლივერპულის” დიდი ოჯახი წევრები ფანებს მოუწოდებენ, რომ მოითმინონ, რადგან როჯერსს დრო სჭირდება. გუშინ მარინა დალგლიშმა Formby Golf Club-ში “ლივერპულის” 70-80-იანი წლების ვარსკვლავები შეკრიბა და მათ დღევანდელ “ლივერპულზე” ესაუბრა. ყოფილი თავდამსხმელი, 1977 წლის “სენტ ეტიენთან” მატჩის გმირი, დევიდ ფერკლოუ: “როცა პრემიერლიგის კალენდარი გაირკვა ალბათ ყველა მიხვდა თუ რა რთული საშიანო მატჩები ელოდათ ბიჭებს. ამას თავდაც მიხვდნენ და ეს მათთვის ძალიან დიდი ზეწოლა იყო. ალბათ შედეგიც საპატიოა მათ ფორმას თუ გავითვალისწინებთ ყოველივე ამის გამო.” “მათ “ვესტ ბრომვიჩთან”, სადებიუტო მატჩში ცოტა არ გაუმართლათ, თუმცა მეორე მატჩში, “მანჩესტერ სიტისთან” ბიჭებმა საბოლოო ჯამში კარგად ითამაშეს და ორი შეცდომა რომ არა ისინი თამაშს მოიგებდნენ.” “”არსენალთან” ნაჩვენები თამაში ნამდვილად გაუმჯობესებას საჭიროებს და მესმის, რომ ყველა ძალიან იმედგაცრუებულია, თუმცა მომთმენები უნდა ვიყოთ.” ყოფილი კაპიტანი და მენეჯერი გრემ სუონესი: “შეიძლება მათ პირველ მატჩებში კარგად ვერ ითამაშეს და ცუდი სტარტი გამოუვიდათ, თუმცა მე მაინც ვთვლი, რომ მათ ძალიან კარგი ფეხბურთელები ყავთ შეკრებილი.” “ახლა მათ უბრალოდ რამდენიმე თამაშის მოგება და მეტი გამბედაობა სჭირდებათ, მერე უკვე ენფილდზე თამაში აღარავისთვის აღარ იქნება ადვილი.” “ვიმედოვნებ ისევე როგორც ყველა “ლივერპულის” ფანი, რომ შედეგი ნელ-ნელა უკეთესი გახდება.” ყოფილი მწვრთნელი, როი ევანსი: “მათთვის ძალიან რთული სტარტი იყო. ეს იქამდეც ჩანდა სანამ ისინი დაიწყებდნენ. ჩვენ “სიტისთან” მოგების დიდი იმედი გვქონდა, თუმცა “ვესტ ბრომვიჩთან” და “არსენალთან” ასე არ ყოფილა.” “ზეწოლა ყოველთვის დიდია, რთულია იყო “ლივერპულის” მენეჯერი. მოლოდინი ძალიან დიდი იყო. ბრენდან როჯერსმა ბევრი სწორი რამ თქვა, თუმცა როგორც ყველა მენეჯერი, მასზეც ყველა უდიდეს ემედს ამყარებდა, თუმცა იმედი მაქვს ყველაფერი სულ მალე უკეთესობისკენ შეიცვლება.” ყოფილი მცველი და BBC TV-ს ექპერტი, ალან ჰანსენი: “სტარტი ყოველთვის რთულია, თუმცა როცა 70-80-იანებში “ლივერპულში” ვთამაშობდი ცუდი სტარტის შემდეგ ფანების მხრიდან მესიჯი მუდამ ასეთი იყო: “არ იდარდო, მალე გამოსწორდება ყველაფერი”.” გერი გილასპი: “იმედგამაცრუებელი იყო. ყოველი სეზონის წინ მოლოდინი უდიდესია, თუმცა როცა გუნდში ახალი მენეჯერი მოდის დრო სჭირდება.” “ახლა ყველამ უნდა მოიცადოს, უდიდესი არსებითი მნიშვნელობა აქვს იმას, რომ ბრენდან როჯერსს დრო მივცეთ. ჩემი აზრით არასწორეა მენეჯერების ყოველ წელს ცვლა. ეს უფრო ამძიმებს სიტუაციას.” “ფანებისთვის უკეთესია ახალგაზრდა ფეხბურთელებს შეხედონ. აკადემიიდან ძალიან კარგი ფეხბურთელები მოდიან და იქ ჩემი აზრით ფრენკ მაკპერლენდი ძალიან დიდ სამუშაოს ასრულებს.” “ჯო ალენთან და რაჰიმ სტერლინგთან ერთად, ვფიქრობ ამ სეზონში კიდევ ძალიან ბევრი ახალგაზრდა გამოჩნდება ვინც პირველ გუნდში გადმოსვლას და დიდი შთაბეჭდილების მოხდენას შეძლებს.” მომზადებულია Liverpool Echo-ს მიხედვით. 3 კომენტარი სტატიაზე - "ლეგენდები – პანიკის დრო არაა" კომენტარeების სანახავად და დასაწერად გაიარეთ ავტორიზაცია


ადიღეს რესპუბლიკა ადიღეს რესპუბლიკა, (ადიღ. Aдыrэ Pecпyблиk; შემოკლებით Aдыréя) — რესპუბლიკა რუსეთის ფედერაციაში, რომელიც შედის სამხრეთის ფედერალურ ოკრუგში, დედაქალაქი — ქ. მაიკოპი. რესპუბლიკას ყველა მხრიდან ესაზღვრება კრასნოდარის მხარეს. შეიქმნა 1922 წლის 27 ივლისს როგორც ადიღეს (ჩერქეზეთი) ავტონომიური ოლქი, 1928 წლის აგვისტოში სახელი გადაერქვა ადიღეს ავტონომიურ ოლქად, ხოლო 1991 წლის 3 ივნისს რესპუბლიკად. სექციების სია გეოგრაფიული მდებარეობა[რედაქტირება | წყაროს რედაქტირება] რესპუბლიკის ჩრდილოეთი ნაწილი — ვაკეს, სამხრეთი — მთისწინეთს და დიდი კავკასიონის მთებს უჭირავს. ტერიტორიის დაახლოებით 40% ტყეებს უჭირავს, სადაც ფართოდ არის გავრცელებული ფართოფოთლოვანი ტყეები (წიფელი, მუხა, რცხილა, ნეკერჩალი, იფანი). ჰავა ზომიერად თბილი და ნოტიოა. იანვრის საშუალო ტემპერატურა −2 °C, ივლისში +22 °C. ნალექების საშუალო წლიური რაოდენობა დაახლოებით 700. ძირითადი მდინარეები: ყუბანი, ლაბა, თეთრი. ისტორია[რედაქტირება | წყაროს რედაქტირება] ადიღეს ტერიტორიაზე აღმოჩენილი ადამიანის უძველესი კვალი ძვ. ქვის ხანას განეკუთვნება. ცნობილია ქვედა და ზედა პალეოლითის ხანის ნასახლარები. ძვ. წ. III ათასწლეულს ადიღეს ტერიტორიაზე გავრცელებულია მაიკოპის კულტურა. ადიღეები მეოტების სახელიტაც იყვნენ ცნობილი; მეოტები აერთიანებდნენ კერკეტებს, ზიხებს, ფსესებს, სინდებსა და სხვა ტომებს. ძვ. წ. V საუკუნეს სინდებმა დამოუკიდებელი სამეფო შექმნეს, მაგრამ ძვ. წ. IV საუკუნიდან ისინი ბოსფორის სამეფოს პოლიტიკურ გავლენაში მოექცნენ. მომდევნო საუკუნეებში ადიღეებმა განიცადეს სკვითებისა და სარმატების ეთნიკურ-კულტურული ზეგავლენა. I საუკუნეში ადიღეს ალანები შეესივნენ, ხოლო IV საუკუნეში — ჰუნები. I საუკუნეში გაძლიერდა ზიხების ტომი, რომელიც V-X საუკუნეებში სათავეში ედგა ადიღურ ტომთა კავშირს. „ზიხი“ ქართულ წყაროებში მოხსენიებული „ჯიქის“ შესატყვისია. ძვ. ქართული წყაროების „ჯიქეთი“ მთელ ადიღესაც გულისხმობდა. ადიღეები საქართველოში „ქაშაგების“, „ქაშქების“ სახელითაც არიან ცნობილი, სვანები მათ დღესაც „ქაშქებს“ უწოდებენ. IV-X საუკუნეებში ადიღეები ვაჭრობდნენ ყირიმთან, ამიერკავკასიაში, ირანთან, კიევის რუსეთსა და ბიზანტიასთან. VI-X საუკუნეებში ბიზანტიამ ადიღეი თავის გავლენას დაუმორჩილა და იქ ქრისტიანობის გავრცელებას შეუდგა. XIII-XIV საუკუნეებში ადიღეებს გამოეყვნენ ყაბარდოელები და ჩრდილოეთ კავკასიის ცენტრალურ ნაწილში დასახლდნენ. დაახლოებით XIII საუკუნიდან დასავლეთ ადიღეური ტომები ადიღელ ხალხად ჩამოყალიბდნენ. ამავე პერიოდში ნელი ტემპით ვითარდებოდა ფეოდალური ურთიერთობა. ადიღეელები მისდევდნენ მესაქონლეობას, მიწათმოქმედებას, მეთევზეობას, მეფუტკრეობას. ვითარდებოდა ხელოსნობა — ოქორმჭედლობა, მეთუნეობა, ლითონდამუშავება, მჭედლობა და სხვა. მეურნეობა ძირითადად ნატურალურ ხასიათს ატარებდა. XIII-XIV საუკუნეებში ადიღე ვაჭრობდა ჩრდილოეთ შავიზღვისპირეთის გენუის კოლონიებთან. გაჰქონდათ უმთავრესად თაფლი, ცვილი, ხილი, ბეწვეული და სხვა საქონელი. ადიღე-საქართველოს ურთიერთობას ხანგრძლივი ისტორია აქვს. ლეონტი მროველის ცნობით, მეფეების — აზორკისა და არმაზელის დროს (I ს.) ქართლის ლაშქარში ჯიქებიც ყოფილან. ჯუანშერის ცნობით, 455 ეს მხარე ლაშქრით გაუვლია ვახტანგ გორგასალს. 656 წელს კონსტანტინოპოლის VI მსოფლიო საეკლესიო კრებამ ჯიქეთის ეპარქია მცხეთის საკათალიკოსოს დაექვემდებარა. XII-XIII საუკუნეებში ადიღე საქართველოს პოლიტიკურ გავლენაში მოექცა და აქ ამჯერად ქრისტიანობის გამავრცელებლად საქართველო გვევლინება. XIII საუკუნეში ადიღეს ნაწილი ოქროს ურდომ დაიმორჩილა. XVI საუკუნიდან განიცდიდა ოსმალეთისა და ყირიმის სახანოს პოლიტიკურ ექსპანსიას. ამავე დროიდან გავრცელდა ისლამი. რესურსები ინტერნეტში[რედაქტირება | წყაროს რედაქტირება] - (ადიღეური) Aдыrэ PecпyблиkэM и Лъэпkъ TeaTp - (ადიღეური) ცირკასიელების ხმა - (რუსული) ადიღის რესპუბლიკის ოფიციალური საიტი - (ინგლისური) ადიღის საზოგადოების მიმოხილვა (გაზეთი კომერსანტი) - (ინგლისური) ადიღის სახელმწიფო უნივერსიტეტის ოფიციალური საიტი - (რუსული) ადიღის რესპუბლიკის ეროვნული მუზეუმის ოფიციალური ვერდი - (ინგლისური) ადიღის რესპუბლიკის ბუნების ფოტოები ლიტერატურა[რედაქტირება | წყაროს რედაქტირება] - ქართული საბჭოთა ენციკლოპედია, ტ. 1, გვ. 93—96, თბ., 1975 წელი.


25.09.2018 ‘შორეთობა’ – ქართველების და ბერძნების საერთო დღესასწაული [Video]


text: ფლანდრია (Vlaamse Gewest, Vlanderen) — ბელგიის ერთ–ერთი რეგიონი სამიდან (დანარჩენი ორი არის ვალონია და ბრიუსელი) და ისტორიული ოლქი დასავლეთ ევროპაში. ფართობი - 13.522 კმ2, მოსახლეობა - 6 078 600 (2006 წ.) ადმინისტრაციული ცენტრი - ანტვერპენი. ქალაქები (ათ.) - ანტვერპენი (450), გენტი (222), ბრიუგე (117), აალსტი (75), კორტრეიკი (75). ადმინისტრაციული დაყოფა – იყოფა 5 პროვინციად: ფლამანდიის ბრაბანტი (ლუვენი), დასავლეთი ფლანდრია (ბრიუგე), აღმოსავლეთი ფლანდრია (გენტი), ლიმბურგი (ჰასელტი), ანტვერპენი (ანტვერპენი). საკანონმდებლო ორგანო – ჰყავს 118 წევრიანი პარლამენტი (Vlaamse Raad). რესურსები ინტერნეტში Flemish authorities Flanders online French Flanders Frans-Vlaanderen The Flemish region reaches 6 million inhabitants სქოლიო ბელგიის რეგიონები


text: ანტისხეული ანტისხეული (ლათ. anticorporum) — იმუნოგლობულინური ბუნების ცილა, რომელიც წარმოიქმნება ორგანიზმში ანტიგენის შეყვანის საპასუხოდ. ანტისხეულების სინთეზს აწარმოებენ B ლიმფოციტები, ხოლო სეკრეციას — პლაზმური უჯრედები. ანტისხეულები აქტიური უბნებით უკავშირდებიან ბაქტერიებს ან ვირუსებს და ეწინააღმდეგებიან მათ გამრავლებას ან ახდენენ მათ მიერ გამოყოფილი ტოქსიკური ნივთიერებების ნეიტრალიზებას. სისხლში ანტისხეულების არსებობა მიუთითებს იმაზე, რომ ორგანიზმი შევიდა ანტიგენთან ურთიერთქმედებაში ამ უკანასკნელის მიერ გამოწვეული დაავადების საწინააღმდეგოდ.


.განვსაზღვრეთ ბაღის განვითარების სამხრეთი მიმართულება , გავასწორეთ ლარში , და.....


„ანგელოზი ცაში” - ფოტოგრაფმა საოცარი კადრი გადაიღო "ანგელოზი ცაში“- ასე უწოდეს ფოტოგრაფის მიერ გადაღებულ კადრს, რომელიც მსოფლიო პრესის ყურადღების ცენტრში მოექცა. "დეილი მეილი" წერს, რომ ეს მომაჯადოვებელი კადრი ფოტოგრაფმა ლი ჰოვდლიმ დიდ ბრიტანეთში ლაშქრობისას, ინგლისის ეროვნულ პარკში გადაიღო. ფოტო აჩვენებს ამინდის უიშვიათეს ფენომენს, რომელიც ანგელოზის სილუეტს ქმნის და მართლაც, ძალიან ლამაზი სანახაობაა. "ფოქსნიუსი" აღნიშნავს, რომ რეალურად, კონკრეტულ ამინდში, დღის კონკრეტულ მონაკვეთში ასეთი ეფექტი მიიღწევა, როდესაც კადრი შემაღლებული ადგილიდან, მთის ბორცვიდან არის გადაღებული და მზის სხივები უკან მხრიდან ეცემა.


აბო ხალისით გაემგზავრა თბილისს, მაგრამ სულ მალე გამართლდა აფხაზთა მთავრის შიში. გონებადახშულ მაჰმადიანებს ეკლად ეძგერათ გულში აბოს ქრისტიანობა. მათ დააბეზღეს წმინდა თავიანთ უფროსთან. უფროსმა ყოველი ზომა მიიღო, რომ აბოს უარი ეთქვა ქრისტიანობაზე. მრავალი ტანჯვა მიაყენა მას, ბევრნაირად აწამა, მაგრამ როდესაც დარწმუნდა, რომ ქრისტეს სიყვარულის გამო სულ არაფრად აგდებდა წამებას, თავი მოჰკვეთა და ქრიატიანებს რომ თავიანთი ჩვეულებისამებრ პატივი არ ეცათ მისი გვამისათვის, ნავთით დააწვევინა იგი და ნაცარი და ძვლები წმინდანისა გადააყრევინა ქართველთა იორდანეში - მდინარე მტკვარში.


text: ევერტონი-ტოტენჰემი ლივერპულურ ლონდონური დაპირისპირება. წელს ორივე გუნდი ძალზედ არასტაბილურად გამოიყურება, ევერტონი საერთოდ ვეღარ იგებს თამაშებს რისი დასტურიცაა ევერტონის ბოლო 5 თამაში საიდანაც 3 წააგო და 2 ფრედ ითამაშა, ვერც ტოტენჰემი ბრწყინავს,მაგრამ ტოტენჰემი ბევრად უკეთეს ფეხბურთს აჩვენებს, თან დღევანდელ დაპირისპირებაში ევერტონს არ ეყოლება გუნდის ლიდერი და გოლეადორი კალვერტ ლიუინი (ასევე არ ეყოლება, მინა, დუკურე, დელფი), რაც ძალზედ დიდი დანაკლისია ევერტონისთვის. ვფიქრობთ, რომ ტოტენჰემმა უნდა მოუგოს ევერტონს და ასევე შეგვიძლია გამოვიყენოთ ტოტენჰემის ერთ ერთი ტაიმის მოგებაც.


text: საოჯახო რეცეპტი იმერეთის რეგიონიდან ლობიოს ღვეზელების მოსამზადებლად. ცომში მოთავსებული ხახვითა და სუნელებით შეზავებული ლობიო ნამდვილად უგემრიელესია! ამ რეცეპტით დაახლოებით შვიდი ლობიოს ღვეზელი გამოგივათ. ჭვიშტარი მჭადისა და ყველის გემრიელი კომბინაციაა სვანეთის რეგიონიდან. ის დიდი პოპულარობით სარგებლობს სამეგრელოში და საქართველოს სხვა რეგიონშიც. ისარგებლეთ ამ მარტივი რეცეპტით მის მოსამზადებლად და შეგეძლებათ თქვენს სტუმრებს ცხელი ჭვიშტარით გაუმასპინძლდეთ! უგემრიელესი ტარხუნის ღვეზელი იოლი მოსამზადებელია. წარმოგიდგენთ ქართული კულინარიის მორიგი მარგალიტის მარტივ რეცეპტს. იხილეთ ტარხუნის ღვეზელის მომზადების წესი და გამოაცხვეთ გემო, რომელიც ზოგჯერ ასე მოგვანატრებს ხოლმე თავს. გურული ღვეზელის მომზადებას ცოტა სისხარტე და ბევრი სიყვარული ჭირდება. უფრო დეტალურად კი, იხილეთ მარტივი კულინარიული რეცეპტი ოთხი ცალი უგემრიელესი გურული ღვეზელის მოსამზადებლად. მოამზადეთ, შეაფასეთ და გაგვიზიარეთ თქვენი რეკომენდაციები!